Otvaranje poglavlja 23 izuzetno važno za privredu Srbije\nBeta 1. juna 2016. 16:00\nČadež je na Evropskom poslovnom forumu u Briselu, kako se navodi u saopštenju PKS-a kazao da bez dobrog pravosudja, privrednih sudova, efikasnog sudstva, nema dobre poslovne klime.\n„Srbija je na tom terenu u proteklih nekoliko godina napravila značajan pomak, ali je pred nama još dosta posla“, kazao je on.\nU saopštenju se dodaje da na Evropskom poslovnom forumu u Briselu koji je počeo danas, a čiji je cilj da kroz diskusije ponudi predloge rešenja za brži i efikasniji ekonomski rast učestvuje više od 2.000 ljudi.\nDodaje se da je taj dvodnevni skup posvećen razvoju preduzetništva, startapova i inovacija, ekologiji i zaštiti životne sredine, digitalnoj ekonomiji, rešavanju problema nezaposlenosti mladih, migracija, kao i unapredjenju rodne ravnopravnosti.\nNa skupu će se razgovarati i o medjunarodnoj ekonomskoj saradnji, energetici i klimatskim promenama, prehrambenoj industriji, cirkularnoj ekonomiji, strukturnim reformama, kao i novim izazovima tržišta rada.


Nema informacija o preživjelima u avionskoj nesreći u Kini | Trend Radio Velika Kladuša\nI dalje nisu pronađeni preživjeli nakon jučerašnjeg pada aviona China Eastern Airlinesa u kojem su se nalazile 132 osobe, objavili su lokalni mediji u utorak.\nAvion Boeing 737 sa 123 putnika i devet članova posade, letio je iz kineskog Kunminga za Guangzhou, a u ponedjeljak se srušio u planinskom području u blizini istočnog grada Wuzhoua.\nPotraga i spašavanje se nastavljaju, a na mjestu događaja pronađeni su olupina aviona i lične stvari putnika, ali nije bilo traga preživjelima.\nIstražioci traže crne kutije aviona kako bi otkrili detalje o nesreći.\nIz kompanije Boeing saopšteno je da su u “kontaktu s američkim Nacionalnim odborom za bezbjednost saobraćaja i da su tehnički stručnjaci spremni pomoći u istrazi koju vodi Kineska uprava za civilno vazduhoplovstvo”.


Obezbeđen novac za otpremnine\nBeta\t 30. avgusta 2015. 08:45\nSrpska ministarka za državnu upravu i lokalnu samoupravu Kori Udovički izjavila je danas da je obezbeđen novac za otpremninu onima koji će napustiti radna mesta u državnoj službi, a za to je predviđeno oko 5,5 milijardi dinara.\n“Kriterijumi za određivanje maksimalnog broja zaposlenih moraju biti utvrđeni u skladu s potrebama institucija, a ne kao kosilicom”, kazala je Udovički za Radio-televiziju Srbije.\nOna je navela da bi akt o maksimalnom broju zaposlenih u institucijama trebalo da bude donet sredinom septembra, pošto ministarstva prikupe sve podatke.\nMinistarka je navela da cifra kojom se spekuliše, o oko 9.000 radnih mesta koja bi trebalo da budu ukinuta, možda bude manja, a možda bude i veća ako se u obzir uzme i odlazak u penziju, kada bi mogla da dostigne i 15.000.\nUdovički je napomenula da će se razmatrati ukidanje pojedinih vladinih agencija ili spajanje nekih od njih. Ona smatra da njihov broj nije veliki, ali da ih treba dobro organizovati i njihov rad učiniti efikasnijim. Prema rečima ministrake, u agencijama i nezavisnim telima ima oko 3.000 zaposlenih.\nOna je napomenula da će kada se utvrde precizne potrebe za kadrovima u institucijama biti i zapošljavanja, a, prema sadašnjim procenama, tražiće se lekari i stručnajci koji bi mogli da ubrzaju proces Evropskih integracija, kao i da pomognu u efikasnijem trošenju sredstva iz evropskih fondova.


Press Općina Maglaj / 13.04.2015\nObavještenje o početku III ciklusa edukacije u projektu „Vlastiti biznis-karta za sigurnu budućnost!„ u okviru LOD-IV projekta\nUdruženje građana „CENTAR MAG“ Maglaj u petak 10. aprila 2015.godine započelo III ciklus edukacije u projektu „Vlastiti biznis - karta za sigurnu budućnost! “ u zgradi maglajskih srednjih škola, a u okviru UNDP projekta LOD-IV Jačanje lokalne demokratije, finansiranog od strane EU.\nCilj Projekta je da se u periodu od 6 mjeseci prije svega mladi ljudi učenici završnih razreda maglajskih srednjih škola, ali i svi drugi zainteresovani, upoznaju sa osnovnim odlikama i specifičnostima poslovnog okruženja današnjice, a zatim i pomoći mladima da razmišljaju na vrijeme o prednostima samoopredjeljenja u biznisu, pokretanju i razvoju vlastitih poslovnih ideja i e-businessa s ciljem osiguranja izvjesnije budućnosti.\nU prethodnom periodu je vrlo uspješno realizovana poslovna edukacija uz prisustvo više od 400 polaznika na I i II ciklusu, a ne sumnjamo da će se i u zadnjem ciklusu ovakvi trendovi nastaviti. Kroz prethodne cikluse edukacije kvalitetno su obrađene teme koje se odnose na osnovne poduzetničke pojmove, izvore finansiranja biznisa, biznis planove i projektno finansiranje ideja po metodologiji IPA fondova.\nTakođe, uspješno je završen i drugi krug finansijske revizije projekta od strane UNDP-a, što je bio preduslov za nastavak planiranih projektnih aktivnosti.\nU predstojećem III ciklusu edukacije planirano je upoznavanje polaznika sa on-line i elektronskim businessom, te ukazivanje na konkretne načine korištenja ovih resursa radi ostvarenja vlastitih prihoda, a zatim na kraju edukacije će se provesti i završno testiranja znanja predviđeno projektom.\nTrajanje projekta je usklađeno sa trajanjem nastavne 2014/2015. godine s obzirom da su direktna ciljna grupa projekta učenici završnih razreda srednjih škola, ali na predavanja i promocije su pozvani svi zainteresovani korisnici.\nZahvaljujemo svim prijateljima, korisnicima i partnerima projekta na iskazanom interesovanju i podršci u toku implementacije projekta!\nUG “CENTAR MAG“ Maglaj


JDP: Premijera „Gospođice“ sa Natašom Ninković 26. aprila : Nadlanu.com\nJDP: Premijera „Gospođice“ sa Natašom Ninković 26. aprila\nObjavljeno 24. apr 2013. / 13:22:57\nUpravnica JDP-a Tamara Vučković rekla je na konferenciji za novinare da je predstava urađena po dramskom tekstu Marka Foteza napisanom u vreme dok je Ivo Andrić bio predsednik Saveta tog pozorišta.\n– Po svedočenju (glumice) Marije Crnobori i (teatrologa) Jovana Ćirilova, Ivo Andrić dao je saglasnost za Fotezovu dramatizaciju, rekla je Vučković i dodala da će predstava "Gospođica" biti treća premijera u JDP-u u tekućoj pozorišnoj sezoni.\n– Kada sam čuo da radimo „Gospođicu“, prvo što sam pomislio bilo je da živimo u vremenu u kome su finansijske spekulacije dominantan odlik poslovanja i bivstvovanja u svetu. Gospođica\nAndrićem protiv šunda\nU vremenu u kojem živimo izuzetno je važno da se pozorište održi u opštem društvenom interesu, smatra glumac Vojislav Brajović, koji u predstavi tumači lik oca Andrićeve gospođice i dodaje:\n– Nadam se da će ova predstava uticati na ljude da više čitaju Andrićeva dela , jer će tada biti manje kiča i šunda. Ljudi se neće više lepiti za rijalitije, već će moći da procene šta je lek njihovoj duši.\nkao karakter svojom slojevitošću osvetljava nas same, čovekovu duboku, metafizičku usamljenost u takvom svetu, rekao je Gorčin Stojanović, koji potpisuje i scenografiju.\nČuvenu „Gospođicu“ Ive Andrića oživeće na sceni Nataša Ninković koja je istakla da je privilegija da misli i govori divne misli Andrićeve, a Nataša Tapušković je naglasila da je ovo delo, iako obuhvata period prvih decenija 20. veka, vezano za naše doba velike usamljenosti, u kome svako od nas pokušava da nađe smisao svog postojanja.\nEkipa predstave u kojoj su i glumci Srđan Timarov, Jasmina Avramović, Milan Marić, Marko Baćović, Vesna Stanković, Anđelika Simić, Stefan Bundalo i Dejan Dedić rekla je da su izuzetno ponosni što su u vreme zanemarivanja kulture uspeli da naprave veliku predstavu. Kostime je uradila Lana Cvijanović, a Robert Klajn je zadužen za dizajn zvuka. Premijera predstave je rasprodata, a prva repriza je u ponedeljak, 29. aprila.\ngorčin stojanovićivo andrićjdpnataša ninkovićnataša tapuškovićsrđan timarov


Brus ONLINE - Dačić na raspolaganju!\nDačić na raspolaganju!\nMinistar Ivica Dačić spreman da funkciju stavi na raspolaganje predsedniku i premijeru, ako, kako kaže, neko smatra da je izjavom da će Srbija braniti Srbe na Kosovu, ugrozio nacionalne interese.\nMinistar unutrašnjih poslova Ivica Dačić izjavio je danas da spreman da svoju funkciju stavi na raspolaganje predsedniku Borisu Tadiću i premijeru Mirku Cvetkoviću, ukoliko neko misli da je izjavom da će Srbija braniti Srbe na Kosovu narušio državne i nacionalne interese.\n"Ako sam ja kriv nudim ostavku, ako ne sme u Srbiji javno da se kaže: 'Branićemo svoj narod', šta sad treba da se kaže: 'Napadnite vi Kosovsku Mitrovicu i mi ćemo da aplaudiramo jer smo korak bliže Evropskoj uniji'", rekao je Dačić novinarima.\nDačić je istakao da je to upozorenje kosovskom premijeru Hašimu Tačiju trebalo da daju predstavnici međunarodne zajednice, a ne on, koji je samo poručio da Srbija ne bi trebalo unapred da kaže da, u slučaju napada na Srbe na Kosovu, neće reagovati.\nDanašnji događaji na Kosovu, kako je naglasio, dokazuju da je bio u pravu kada je govorio "da se ne sme iz Beograda slati poruka da Srbija više nikada neće ratovati".\nDačić je objasnio da je, u trenutku kada međunarodna zajednica ne želi da kosovskom premijeru Hašimu Tačiju stavi do znanja da se ne smeju izazivati sukobi, bilo nužno uputiti jasnu poruku da Srbija neće biti ravnodušna.\n"Mene optužuju da želim da izazovem rat čak i neki iz međunarodne zajednice traže od Tadića da se distancira od moje izjave. Ako sam ja problem, moja funkcija je na raspolaganju Tadiću. Šta je trebalo da kažem: samo napred Tači", rekao je Dačić, objasnivši da kosovskog premijera smatra najodgovornijim za današnje stanje na severu Kosova.\nPrema Dačićevim rečima, nisu Srbi ti koji izazivaju ratove i zato je besmisleno poručivati da Srbija neće ratovati.\n"To je kao kada napišete na pošti: u slučaju pljačke nećemo se braniti. To je loša poruka", naglasio je Dačić, i poručio da "Srbija u EU ne može ići pljujući na sebe".\nDačić se osvrnuo i na današnju obeležavanje Dana zastave, koji proslavljaju Albanci u opština Bujanovac, Preševo i Medveđa, rekavši da upravo taj događaj potvrđuje koliko su u krivu oni koji su mu zamerali zbog iznošenja ideje o srpsko-albanskom razgraničenju.\n"Zastava ove države treba da se koristi kako je propisano, ali ja nisam u Preševu i Bujanovcu video mnogo srpskih zastava", rekao je Dačić.\n"Srbija mora da bude mudra, jer sa jedne strane imamo pritisak da prihvatimo nešto što nikada ne bismo prihvatili, a sa druge strane želimo kandidaturu za članstvo u EU", zaključio je Dačić.


»Za Srebrenicu odgovorne i UN« @ InfoBijeljina \n»Za Srebrenicu odgovorne i UN«\nAmerička Agencija za nacionalnu bezbjednost (NSA) objavila je povodom 20 godina Dejtonskog sporazuma na svojoj stranici grupu dokumenata "Put do Dejtona popločan genocidom" iz kojih, kako tvrde, proističe da je neodlučnost UN-a bila signal bh. Srbima da i\nČitajući dokumente, čini se da je namjera NSA da srpske zločine u Srebrenici iskoristi kao kritiku za UN, navodeći da postupci te međunarodne organizacije pokazuju njihovu nesposobnost i nesnalaženja.\nKao dokaz tome navodimo dva primjera. Pismo Kofija Anana snagama UN-a na terenu, u kojem on pita kako to da UN nije ništa znao o pripremama za srpske napade, NSA koristi kao dokaz nesposobnosti trupa UN-a da predvide šta bi se moglo desiti. U odgovoru na to pismo komandanata UN-a na terenu Ananu istaknuto je da obavještajne podatke o srpskim napadima ne prikuplja UN, već obavještajne agencije zemalja članica UN-a, koje su često odbijale da ih s njima dijele.\nNSA kritiku UN-a implicira i kroz dokumente u kojima se ističe da su komandanti UN-a na terenu odbijali da pozovu avione NATO-a da napadnu srpske snage koje su napredovale jer su se plašili da bi to isprovociralo srpsku osvetu prema trupama UN-a. NSA ističe da su pripadnici UN-a nerado prizivali vazdušne napade i zato da ne naruše svoju neutralnost. Podsjećanja radi, u nedavno objavljenom holandskom dokumentarcu tvrdi se da su Holanđani u Srebrenici tražili vazdušnu podršku, ali da je nisu dobili.\nU dokumentima NSA spominje se incident u kojem su bošnjački vojnici iz Srebrenice ubili holandskog pripadnika UN-a. Taj čin NSA naziva samo "kontroverznim" i objašnjava, citirajući izvještaj holandskog komandanta na terenu, da je do njega došlo zato jer su Bošnjaci željeli da spriječe povlačenje holandskih pripadnika UN sa njihovih položaja. U dokumentu u kojem UN izvještava o pogibiji vojnika, NSA ističe da pričom o pogibiji svog vojnika UN u stvari skreće pažnju sa srpskih napada na Srebrenicu i tvrde da je UN lažno izvijestio da se ubistvo desilo u trenutku kada Srbi nisu vršili napade jer su poštovali upozorenje da će biti kažnjeni.\nNSA objavljuje i nekoliko odranije poznatih dokumenata u kojima je opisan postupak Srba prema zarobljenicima. Istaknuto je da su Srbi prikupljali zarobljenike u sabirne centre, a onda odvozili u kamionima i autobusima, ubijali automatskim oružjem i nakon toga leševe zakopavali buldožerima kako bi pokušali prikriti tragove zločina.\nDokumenti, pak, dokazuju i drugu stranu priče o napadima Bošnjaka iz Srebrenice na okolna srpska sela, kao i o njihovim napadima na snage UN-a. Primjera radi, na svom sajtu objavili su engleski prevod naredbe svojim trupama prilikom napada na zaštićenu zonu Srebrenica generala Tolimira, u kojem je navedeno da je predsjednik RS naredio punu zaštitu osoblja UN-a i civilnog bošnjačkog stanovništva, a Tolimir šalje naredbu trupama o pravilima ponašanja u borbi.\n"Podređenim jedinicama morate narediti uzdržavanje od uništavanja civilnih objekata, osim ako ste na to prisiljeni zbog jakog neprijateljskog otpora. Spriječite paljenje civilnih zgrada, a s civilima i ratnim zarobljenicima postupajte u skladu sa Ženevskom konvencijom", navedeno je u naredbi. Ovaj dio teksta NSA tumači kao pokušaj zavaravanja i prikrivanja stvarnih namjera, navodeći da Tolimirov naziv za bošnjačke vojnike "muslimanska teroristička banda" pokazuje stvarne srpske namjere prema srebreničkim Bošnjacima.\nZanimljiv je i dokument broj šest od 10. jula u kojem je istaknuto da su srpski oficiri na terenu ponudili bezbjedan prolazak svih Srebreničana ka Tuzli koji žele da odu i pripadnicima UN-a uz uslov da ostave naoružanje, što je, kako je istaknuto, UN-u bilo neprihvatljivo. U istom dokumentu istaknuto je da Tolimir nije znao ništa o pomenutoj ponudi.\nOsim ovoga, u dokumentu je navedeno da su Rusi predložili da se srpski napad na Srebrenicu gleda u kontekstu ranijih napada iz enklave na okolna srpska sela i ističe da se Rusija pita odakle Srebreničanima oružje da pucaju na trupe UN-a, ako rezolucija o zaštićenoj zoni predviđa njihovo razoružavanje.\nSrpski oficiri na terenu ponudili bezbjedan prolazak svih Srebreničana ka Tuzli koji žele da odu i pripadnicima UN-a uz uslov da ostave naoružanje, što je, kako je istaknuto, UN-u bilo neprihvatljivo\nDokumenti govore i o napadima Bošnjaka iz Srebrenice i o naredbama srpskih oficira da se prema zarobljenim primijeni Ženevska konvencija


BH Telecom: Tesla Smartphone 6.4 Lite\nSpreman da zablista!\nJednoslojni In-Cell HD+ ekran postavljen je direktno na matičnu ploču telefona, za kristalno čistu sliku, brže reagovanje na komande i višu rezoluciju u odnosu na klasične LCD ekrane. Igranje igrica na telefonu nikada nije bilo realističnije i zabavnije.\nDisplay (rezolucija / broj boja) 5.5" IPS Screen\nMemorija 3 GB RAM / 16 GB Storage\nRezolucija kamere 8 + 0.3 MPix\nDimenzije (mm) / Težina (g) 148.5 x 70.15 x 8.4 mm, 151 g\nPlatforma OS Android™ 8.1 Oreo™\nProcesor: MediaTek 6739 Quad-Core 1.28 GHz\nDisplay: HD+ 18:9 720x1440 pix resolution\nCijena uređaja sa uračunatim PDV-om i popustom na odabrani paket iznosi 205,30 KM.\nCijena uređaja sa uračunatim PDV-om i popustom na odabrani paket iznosi 175,30 KM.\nCijena uređaja sa uračunatim PDV-om i popustom na odabrani paket iznosi 185,30 KM.\nCijena uređaja sa uračunatim PDV-om i popustom na odabrani paket iznosi 145,30 KM.\nCijena uređaja sa uračunatim PDV-om i popustom na odabrani paket iznosi 125,30 KM.\nCijena uređaja sa uračunatim PDV-om i popustom na odabrani paket iznosi 150,30 KM.\nCijena uređaja sa uračunatim PDV-om i popustom na odabrani paket iznosi 25,30 KM.\nCijena uređaja sa uračunatim PDV-om i popustom na odabrani paket iznosi 135,30 KM.\nCijena uređaja sa uračunatim PDV-om i popustom na odabrani paket iznosi 35,30 KM.\nCijena uređaja sa uračunatim PDV-om i popustom na odabrani paket iznosi 200,30 KM.\nCijena uređaja sa uračunatim PDV-om i popustom na odabrani paket iznosi 180,30 KM.\nCijena uređaja sa uračunatim PDV-om i popustom na odabrani paket iznosi 165,30 KM.\nCijena uređaja sa uračunatim PDV-om i popustom na odabrani paket iznosi 155,30 KM.\nCijena uređaja sa uračunatim PDV-om i popustom na odabrani paket iznosi 215,30 KM.\nCijena uređaja sa uračunatim PDV-om i popustom na odabrani paket iznosi 193,30 KM.\nCijena uređaja sa uračunatim PDV-om i popustom na odabrani paket iznosi 156,30 KM.\nCijena uređaja sa uračunatim PDV-om i popustom na odabrani paket iznosi 73,30 KM.\nCijena uređaja sa uračunatim PDV-om i popustom na odabrani paket iznosi 147,30 KM.\nCijena uređaja sa uračunatim PDV-om i popustom na odabrani paket iznosi 30,30 KM.\nCijena uređaja sa uračunatim PDV-om i popustom na odabrani paket iznosi 198,30 KM.\nCijena uređaja sa uračunatim PDV-om i popustom na odabrani paket iznosi 190,30 KM.\nCijena uređaja sa uračunatim PDV-om i popustom na odabrani paket iznosi 130,30 KM.\nCijena uređaja sa uračunatim PDV-om i popustom na odabrani paket iznosi 85,30 KM.\nCijena uređaja sa uračunatim PDV-om i popustom na odabrani paket iznosi 2,30 KM.\nCijena uređaja sa uračunatim PDV-om i popustom na odabrani paket iznosi 140,30 KM.\nCijena uređaja sa uračunatim PDV-om i popustom na odabrani paket iznosi 95,30 KM.\nCijena uređaja sa uračunatim PDV-om i popustom na odabrani paket iznosi 45,30 KM.\nCijena uređaja sa uračunatim PDV-om i popustom na odabrani paket iznosi 70,30 KM.\nCijena uređaja sa uračunatim PDV-om i popustom na odabrani paket iznosi 55,30 KM.\nCijena uređaja sa uračunatim PDV-om i popustom na odabrani paket iznosi 15,30 KM.\nCijena uređaja sa uračunatim PDV-om i popustom na odabrani paket iznosi 75,30 KM.\nCijena uređaja sa uračunatim PDV-om i popustom na odabrani paket iznosi 115,30 KM.\nTeslaSmartphone 6.4 Lite


FOND NAJAVIO: Jednokratna pomoć penzionerima od 30 do 100 eura – Portal Luca\nUpravni odbor Fonda penzijskog i invalidskog osiguranja (PIO) donio je odluku o dodjeli jednokratne pomoći penzionerima u Crnoj Gori, koja će biti isplaćena u decembru sa redovnom penzijom za novembar\nIz Fonda je saopšteno da je za tu namjenu izdvojeno oko 3,1 milion eura.\n“Penzionerima koji primaju minimalnu penziju biće isplaćena pomoć od 100 eura, dok će penzioneri čija se penzija kreće u iznosu od minimalne do prosječne penzije, uključujući i ovaj iznos, primiti pomoć u iznosu od 30 eura”, navodi se u saopštenju Fonda PIO.\nNavedena aktivnost je, kako su kazali, rezultat zajedničke inicijative Fonda i Ministarstva finansija i socijalnog staranja i sprovodi se u cilju poboljšanja materijalnog položaja penzionera čiji iznos penzije nije veći od prosječne penzije u Crnoj Gori.\n“Odluka o isplati jednokratne pomoći donijeta je na osnovu modaliteta utvrđenog analizom relevantnih statističkih podataka i raspoloživih sredstava Fonda ostvarenih uštedama u budžetu za ovu godinu, sa naročitim fokusom na intenciju Fonda i resornog ministarstva da se obezbijedi najveći mogući obim njenog sprovodenja”, rekli su iz Fonda PIO.\nPrema statističkim podacima za oktobar, Fond PIO isplaćuje prava za 118,32 hiljade korisnika u Crnoj Gori, od kojih je 113,76 hiljada penzionera.\n“Prosječna penzija u Crnoj Gori iznosi 292,91 eura, dok je iznos najniže penzije propisan Zakonom o penzijskom i invalidskom osiguranju i iznosi 147,08 eura, a prima je 16,7 hiljada korisnika ovog prava. Kako je broj penzionera čija se penzija kreće u intervalu od minimalne do prosječne 47,67 hiljada, jednokratnu pomoć će primiti ukupno 64,37 hiljada penzionera, što čini 56,58 odsto ukupnog broja penzionera u Crnoj Gori”, navodi se u saopštenju.\nTokom ove godine, uključujući i ovu odluku, isplaćeno je oko 5,53 miliona eura za jednokratne pomoći penzionerima, što je šest puta više u odnosu na prethodnu godinu, kada je isplaćeno 930 hiljada eura za tu namjenu.


Sve veća verovatnoća za Bregzit bez sporazuma | EurActiv Srbija\nSve veća verovatnoća za Bregzit bez sporazuma\nObjavljeno : 26.03.2019.\t Tweet\nEvropska komisija nastavlja da radi na pripremama za "neuređeni razvod" EU i Britanije a opasnost da se to desi sve je veća, ocenjuju zvaničnici EU. Pošto je nejasno šta će odlučiti britanski poslanici, Komisija pojačava kampanju u javnosti kako bi što bolje pripremila svoje građane za haotični Bregzit.\nAko Britanija ne usvoji sporazum o izlasku iz EU, blok će napustiti 12. aprila, ukoliko London ne odluči da učestvuje na evropskim izborima.\nU tom slučaju, Bitaniji bi bilo omogućeno da traži duže produženje, složili su se pre nedelju dana lideri EU i britanska premijerka Tereza Mej.\n"Opasnost od izlaska (Britanije iz EU) bez sporazuma sve je veća", upozorili su u svetlu tih okolnosti zvaničnici EU. "Spremni smo za taj scenario", kazao je izvor EU dodajući da su spremne i članice i to "već duže vreme".\nU međuvremenu su britanski parlamentarci glasali za amandman koji će im omogućiti da preuzmu kontrolu nad Bregzitom. Posle duge rasprave, predlog je usvojen u kasnim večernjim satima 25. marta sa 329 glasova za i 302 glasa protiv.\nTime su poslanici naneli udarac vladi Tereze Mej, budući da je premijerka rekla da se protivi amandmanu.\nUsvojeni amandman omogućava da članovi parlamenta 26. marta na dnevni red stave svoje predloge i glasaju o njima u nastojanju da reše problem Bregzita.\nTo znači i da parlament više nije vezan opcijama koje na glasanje stavlja premijerka.\nNajspornije pitanje između EU i Britanije je kako izbeći "tvrdu" granicu u Irskoj koja bi mogla nepovoljno da deluje na mir imeđu severnog i južnog dela ostrva.\nTo pitanje je sve vreme tokom pregovora bilo sporno a rešenje u vidu "bekstopa" navelo je britanski parlament da odbaci sporazum o Bregzitu sa EU.\nEU zvaničnici kažu da se vode "intenzivni razgovori" i da očekuju da Britanija ispuni obećanje i izbegne "tvrdu" granicu sa Irskom.\nMeđutim, nije sasvim jasno kako će vlasti EU proveravati da li je roba koja stiže iz Severne Irske u skladu sa fitosanitarnim zahtevima EU ili carinskim pravilima.\nLondon do 18. aprila mora i da izvesti da li će doprineti budžetu EU za 2019. sa oko sedam milijardi evra. Tim novcem se finansiraju EU programi od kojih koristi imaju i britanski istraživači i poljoprivrednici.\nZvaničnici EU upozoravaju da bi to bilo značajno za buduće trgovinske pregovore dve strane i da bi moglo da utiče na kredibilitet Britanije kao partnera. S druge strane, britanski zvaničnici nagovestili su da neće platiti u slučaju Bregzita bez sporazuma.\nČak i da London odbije da plati, Brisel je upozorio da će i dalje ostati pitanje finansijskog poravnanja jer postoje obaveze koje je Britanija preuzela dok je bila članica EU.\nPlanovi EU za Bregzit gotovo završeni\nEU je pripreme za Bregzit bez sporazuma počela u decembru 2017. i, nakon svih ocena zakonodavstva, Komisija je spremila 19 zakonodavnih predloga.\nDo sada je usvojeno 17 inicijativa sa ciljem da se ublaže najrazorniji i najskuplji efekti izlaska bez sporazuma.\nKomisija je takođe uputila 90 obaveštenja nacionalnim vladama, kompanijama i građanima sa informacijama kako da se bave posledicama izlaska Britanije iz EU.\nUz već najavljene mere, Komisija će uspostaviti i kol centar čiji će zaposleni odgovarati na pitanja građana.\nTakođe je u toku obuka službenika u oblastima politike važnim za zainteresovane strane koje će pogoditi izlazak Britanije iz EU bez sporazuma.\nNovi granični punktovi\nČlanice EU, uključujući Francusku, Belgiju i Holandiju, unapređuju spremnost za Bregzit bez sporazuma zapošljavanjem carinika koji će raditi sa robom iz Britanije.\nPariz zapošljava 700 carinskih službenika, Belgija 400 a Holandija oko 900.\nUkupno će u šest članica EU biti otvoreno više od 20 novih graničnih kontrolnih punktova.\nIako će biti nekih problema, Komisija veruje da će njima moći da upravlja.\nZvaničnici EU upozorili su na "slabe tačke" u planu za suzbijanje posledica Bregzita i kažu da protok robe i ljudi možda neće biti tako "gladak" i lak posle izlaska Britanije bez sporazuma.\n"Očekujemo duže čekanje" na granici, rekli su izvori EU.\nPosledice će Britancima biti vidljive odmah - na granicama će biti dodatno proveravani, tražiće im informacije o svrsi putovanja, pitaće ih da li imaju dovoljno novca za boravak.\nEU je ponudila bezvizni boravak do 90 dana, sve dok Britanija ne izađe sa predlogom.\nBritanski građani takođe mogu da očekuju veće račune za telefon jer tekekomunikacioni operatori više neće morati da poštuju propise EU o romingu.\n: Britanija traži odlaganje izlaska iz EU


Mali akcionari „Kraša” taktiziraju\n„Kraš Esop”, u kojem su udruženi mali deoničari „Kraša”, juče je na vanrednoj skupštini glasao protiv sklapanja sporazuma o zajedničkom delovanju s Mesnom industrijom „Braća Pivac”. Njihova odluka ne menja bitno stvari jer je najveći pojedinačni deoničar, Mesna industrija „Braća Pivac”, koji poseduje 30,73 odsto akcija, javnosti je saopštio da i bez „Kraš Esopa” ide u ponudu za preuzimanje. Očigledno je da je visoka cena akcija koja je dostignuta u poslednje dve nedelje primamljiva za male akcionare, koji imaju 18,45 odsto udela u najvećem hrvatskom konditorskom brendu. I oni sada nastoje da za sebe izvuku najbolje. Srpski biznismen Nebojša Šaranović je zapalio zagrebačku berzu kupujući akcije „Kraša”, kojima je utrostručio vrednost. Pre nego što se njegova kompanija „Kapa star” uključila u trku,\n25.09.2019 u 21:30\nAkcionarska groznica trese „Kraš”\n02.08.2019 u 10:29\nBezos prodao skoro milion akcija Amazona za tri dana\nNjUJORK – Osnivač i generalni direktor Amazona, Džef Bezos, dostavio je Komisiji za hartije, nakon zatvaranja berze 31. jula uveče, papire koji pokazuju da je tokom tri poslednja julska dana prodao akcije kompanije u vrednosti od 1,8 milijardi dolara. Nakon plaćanja poreza, neto će mu ostati oko 1,4 milijarde dolara, piše Forbs. Bezos je, kako se dodaje, prodao je 965.612 akcija Amazona u periodu od 29. do 31. jula, kada je cena tog gigantskog onlajn trgovca bila oko 1.900 dolara po akciji. S ovom prodajom, šef Amazona je ostao bez 1,6 odsto deonica jedne od najvrednijih kompanija na svetu, ali i dalje poseduje više od 58,1 milion akcija, javlja Tanjug. Bezos neprikosnoveno drži titulu najbogatije osobe na svetu, sada sa neto vrednošću od 116 milijardi dolara, prema\n01.05.2019 u 12:06\nDanas se navršava 24 godine od stradanja Srba u akciji „Bljesak”\nPredsednik Odbora za dijasporu i Srbe u regionu Skupštine Srbije Miodrag Linta ocenio je da je „zločinačka akcija „Bljesak” (1. maja 1995) jedan u nizu dokaza da je cilj režima Franje Tuđmana bio stvaranje etnički čiste hrvatske države”. „Danas se navršava 24 godine od navedene akcije hrvatske vojske i policije (u Zapadnoj Slavoniji), u kojoj je ubijeno blizu 300 srpskih civila i ratnih zarobljenika, a protjerano preko 20.000 Srba”, podsetio je Linta u današnjem saopštenju. On je dodao da se, međutim, „ne sme zaboraviti činjenica da je u zločinačkoj akciji „Bljesak” proteran manji deo srpskog stanovništva tog područja”, jer je „većina Srba iz zapadne Slavonije proterana je još u jesen 1991. godine u zločinačkim akcijama „Otkos”, „Orkan” i „Papuk”. Linta je ocenio da je jasno je da\n16.04.2019 u 18:18\nGrađanima po 1.300 dinara na ime dividende od aerodroma\nVlasnicima besplatnih akcija Aerodroma „Nikola Tesla” danas će preko Centralnog registra biti isplaćene dividende. Akcionari, odnosno 3,3 miliona domaćih fizičkih lica, primiće 1.300,9 dinara po akciji, što se odnosi i na građane koji su dobili po jednu besplatnu akciju beogradskog aerodroma. Skupština Aerodroma „Nikola Tesla” odobrila je u martu da se akcionarima podeli skoro celokupna prošlogodišnja dobit. Tako da će akcionari ukupno primiti 52,9 milijardi dinara, a pravo na dividendu imaju svi vlasnici akcija na dan 31. decembar prošle godine.


Ministarstvo kulture izdvojiće 800 hiljada eura za projekte oblasti kulturno-umjetničkog stvaralaštva - CdM\nMinistarstvo kulture izdvojiće 800 hiljada eura za projekte oblasti kulturno-umjetničkog stvaralaštva\nMinistarstvo kulture će sa 800 hiljada eura finansirati 220 projekata iz oblasti kulturno-umjetničkog stvaralaštva.\nU Ministarstvu kulture danas je upriličeno potpisivanje ugovora o sufinansiranju programa.\nProgrami i projekti izabrani su putem javnog konkursa, a ministar kulture Aleksandar Bogdanović na istakao kako je konkurs i ove godine najznačajniji mehanizam podrške koji Vlada Crne Gore obezbjeđuje kulturnoj sceni.\n“Posebno bih istakao da je ta podrška po pravilu fokusirana na projekte i programe od posebnog značaja za kulturu naše države, koji uglavnom predstavljaju onaj neprofitabilni, a za Crnu Goru veoma značajan segment kulturne produkcije. To znači da se država ovim konkursom postavlja u ulogu regulatora između legitimne tržišne uslovljenosti savremene kulture i potrebe za očuvanjem svog autentičnog kulturnog proizvoda, bez obzira na njegovu finansijsku održivost. Svima, a posebno nama u krovnoj instituciji kulture, jasno je da tržišni kriterijumi i faktor samoodrživosti projekta moraju biti u drugom planu u odnosu na estetski kvalitet ili prepoznatljivost efekata ponuđenog projekta, ali isto tako očekujemo da prijava sadrži pokazatelje kreativnog potencijala, inovativnosti i, prije svega, kvalitet koji zavrijeđuje podršku Ministarstva kulture”, rekao je on.\nTagsAleksandar Bogdanović finansiranje Ministarstvo kulture programi projekti\nUlaze samo u propagandu\nI neka po obicaju uloze u finananc. filmova koje nilad niko nece gledsti.


PROPISI.com | VANREDNO STANJE Uplaćeni turistički aranžmani\nPripremljena Uredba kojom bi trebalo da se reši ovo pitanje\nOni koji su uplatili aranžmane - mogu - u narednih godinu i po dana,\ndo 31. decembra 2021. godine - da ih preko agencije - iskoriste, odnosno da dobiju vrednosne vaučere.\nDve milijarde dinara - NOVIH sredstava za korišćenje NOVIH - 400.000 vaučera za letovanje u zemlji\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je danas da je pripremljena uredba kojom bi trebalo da se reši pitanje uplaćenih aranžmana.\nLjajić je naveo da je ideja da u narednih godinu i po dana, do 31. decembra 2021. godine, oni koji su uplatili aranžmane mogu da ih preko agencije iskoriste, odnosno da dobiju vrednosne vaučere.\nPrema njegovim rečima, ukoliko ne žele da iskoriste vaučere, onda je agencija obavezna da im posle isteka tog roka vrati novac.\nOn je napomenuo da je, prema podacima Ministarstva, do kraja godine uplaćeno 480.000 aranžmana.\nTražimo rešenje i gledamo kako druge zemlje pokušavaju da prevaziđu ovaj problem.\nPripremili smo uredbu koju smo poslali na mišljenje ministarstvima i institucijama i čekamo njihove odgovore, rekao je Ljajić.\nPotpredsednik Vlade je napomenuo da to sigurno nije najsrećnije rešenje, ali se čini da je jedino moguće kako bi se, pre svega, zaštitili oni koji su svoj novac uplatili agencijama.\nLjajić je ukazao na to da je bilo i ideja da se aranžmani koji su uplaćeni u inostranstvu iskoriste i ovde, međutim, taj novac su agencije već uplatile stranim partnerima, pa je za nove aranžmane u Srbiji takođe potreban "svež novac" koji agencije nemaju.\nZato smo izašli sa idejom od dve milijarde dinara novih sredstava za korišćenje novih 400.000 vaučera za letovanje u zemlji, rekao je potpredsednik Vlade.\nOn je objasnio da agencije mogu da umesto aranžmana u inostranstvu ponude i aranžman u zemlji, ali je izrazio sumnju u to da će se u velikoj meri to dogoditi.\nIsto rešenje, kako je rekao, važi i za plaćene đačke ekskurzije, ali je tu lakša situacija, jer se 80 odsto ekskurzija odnosi na putovanja u zemlji, a svega 20 odsto na putovanja u nostranstvo.\nNaredne nedelje bi trebalo da bude organizovan sastanak u Ministarstvu prosvete sa predstavnicima agencija i organizatorima putovanja i verujem da može da se pronađe rešenje, istakao je Ljajić i dodao da će se od situacije u vezi sa koronavirusom videti kada će se ekskurzije realizovati.\nTakođe, potpredsednik Vlade Republike Srbije i ministar trgovine, turizma i telekomunikacija Rasim Ljajić je, u izjavi za Radio-televiziju Srbije (RTS), a koja je objavljena i na sajtu Vlade Republike Srbije (u nastavku – sledi u celosti), dodatno pojasnio neke detalje.\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je danas da će uredbom Vlade - svi putnici koji su uplatili aranžmane do 15. marta imati pravo na zamensko putovanje, koje mogu iskoristiti do kraja 2021. godine.\nKao opcija - postoji i povraćaj novca, koji je agencija dužna da realizuje 14 dana nakon 31. decembra naredne godine, naveo je Ljajić i dodao da je već sada rešeno približno 123.000 slučajeva - tako što su putnici prihvatili ponudu agencija, ili im je vraćen novac.\nOn je, s obzirom na to da se još ne zna na globalnom nivou - kada će se i na koji način otvarati granice, preporučio građanima da ove godine odmor, ili bar jedan njegov deo, provedu u našoj zemlji.


Lokalne samouprave, EU i OEBS za bolji život Roma\n“Sertifikate koje ćete danas dobiti ne bi trebalo smatrati nagradom već podsticajem da ispunite ono za šta ste se prijavili jer naporan rad sada tek počinje”, ukazao je Devenport i istakao važnost zajedničke borbe protiv marginalizacije Roma.\nŠef Misije OEBS u Srbiji, Peter Burkhard naveo je da je 20 opština koje su se danas uključile u projekat, primer drugima u Srbiji i regionu. Projekat će se naredne dve godine baviti svim najvažnijim aspektima Strategije Vlade Srbije za inkluziju Roma.\nDirektorka Kancelarije Vlade Srbije za ljudska i manjinska prava, Suzana Paunović rekla je da je Srbija, od usvajanja Strategije za unapređenje položaja Roma 2009. godine, do danas napravila značajne pomake u sprovođenju te strategije. Ona je navela da u Srbiji postoji 750 romskih naselja i da 90 lokalnih samouprava ima akcione planove za inkluziju Roma ili te planove priprema.\nPredsednik Nacionalnog saveta Roma Vitomir Mihajlović istakao je da u Srbiji živi više od 600.000 Roma, da je romska manjinska zajednica najugroženija u Srbiji, uz hronično siromaštvo, veliku nezaposlenost, predrasude, stereotipe i diskriminaciju, uz veoma nizak nivo obrazovanosti i “alarmantan zdravstveni položaj i zdravstveno stanje”. Predsednik Saveta za poboljšanje položaja Roma Srđan Šajn ukazao je na značaj zajedničkog delovanje lokalnih i državnih institucija za integraciju Roma.\nIzvor: Beta i S.V., euractiv.rs\nVideti Centrovu Procenu efikasnosti lokalnih mehanizama socijalnog ukljucivanja Romkinja i Roma


Dogodine razvojni budžet i investicije\nHomeEkonomijaDogodine razvojni budžet i investicije\nMinistarka saobraćaja, građevinarstva i infrastrukture Zorana Mihajlović izjavila je da je budžet za narednu godinu razvojni i da se novac izdvaja za investicije, što će omogućiti veći rast bruto domaćeg proizvoda.\nGostujući u Dnevniku RTS, ona je istakla da je predlogom budžeta za infrastrukturu predviđeno pet milijardi dinara više nego prošle godine, a taj novac će se koristiti za koridore 10 i 11 i za modernizaciju pruga.\nNavodeći preciznije u koje infrastrukturne projekte će se ulagati, Mihajlović je rekla da se nastavlja rehabilitacija puteva i da će Koridor 11 biti završen do Preljine, očekuje i početak radova na deonici Preljina-Požega, a predstoje i radovi na pruzi Beograd-Budimpešta.\nGovoreći o projektima sa BiH, Mihajlović kaže da je Srbija završila most Ljubovija-Bratunac bez kašnjenja, a očekuje da se završe pristupne saobraćajnice s druge strane.\nMihajlović je govorila i o projektu državne stanogradnje i navela je da je moguće za tri godine izgraditi dva miliona kvadrata, a stanovi bi bili namenjeni mladim naučnicima, bračnim parovima i pripadnicima vojske i policije.\nPredsednik Srbije Aleksandar Vučić je najavio da bi kvadrat u Beogradu mogao da košta oko 550, a u drugim gradovima od 450 do 470 evra, a Mihajlović smatra da bi, možda, cena mogla da bude i niža kada se bude licitiralo.


Odgovor Pjongjangu - vežba vazdušnih snaga SAD i Južne Koreje\nSvet Autor:FoNet07. jun. 202221:382 komentara\nIzvor: The Defense Ministry/Yonhap via REUTERS\nJužna Koreja i Sjedinjene Države prikazale su svoje vazdušne snage, u okviru vojne vežbe u kojoj je učestvovalo 20 borbenih aviona, što je najnovija demonstracija vojne moći saveznika usled naznaka da bi Severna Koreja uskoro mogla da izvede nuklearnu probu, javlja Rojters.\nVežba, održana u moru kod zapadne obale Južne Koreje, bila je odgovor na do sada neviđeno lansiranje osam balističkih projektila Severne Koreje u nedelju, navodi se u saopštenju južnokorejskog Ministarstva nacionalne odbrane.\nNa fotografijama koje je objavila vojska Južne Koreje vide se letelice kako lete u čvrstoj, trouglastoj formaciji. U vežbi je učestvovalo 16 južnokorejskih borbenih aviona – uključujući F-35A, F-15K i KF-16 – i četiri lovca F-16 iz američkog vazduhoplovstva, navodi Seul.\nU saopštenju se navodi da su dve zemlje pokazale svoju snažnu sposobnost i spremnost da brzo i precizno odgovore na provokacije Severne Koreje.\nSeverna Koreja je u nedelju ispalila osam balističkih projektila kratkog dometa u more u periodu od 35 minuta, saopštila je vojska Južne Koreje. To je bila 18. runda raketnog lansiranja Severne Koreje ove godine.\nJužna Koreja i Sjedinjene Države pojačale su javno ispoljavanje vojne moći kao odgovor na intenziviranje severnokorejskih raketnih testova.\navioniJužna KorejaSADSeverna Korejavojna vežba


Home > Zdravlje > NA RESPIRATORIMA 127 OBOLELIH\n9 Aprila, 2020 9 Aprila, 2020 admin387Leave a Comment on NA RESPIRATORIMA 127 OBOLELIH\nZamenica direktora Instituta za javno zdravlje Srbije „Dr Milan Jovanović Batut“ Darija Kisić Tepavčević saopštila je da su, od poslednjeg izveštaja do danas do 15 časova, u našoj zemlji testirani uzorci još 1.586 osoba, od kojih je 201 laboratorijski nalaz bio pozitivan.\nKisić Tepavčević je na redovnoj konferenciji za novinare u Palati Srbija istakla da je hospitalizovano ukupno 1.907 pacijenata, a na respiratoru se u ovom momentu nalazi 127 obolelih.\nDo 15 časova u našoj zemlji ukupno je testirano 12.347 osoba, a u poslednja 24 časa još jedna osoba muškog pola je preminula usled posledica infekcije koronavirusom, navela je ona i dodala da je prosečna starost preminulih osoba 64,3 godine, a smrtnost u ovom momentu iznosi 2,3 odsto.\nPrema njenim rečima, distribucija preminulih osoba po polu pokazuje da je od ukupno 66 osoba 49 bilo muškog, a 17 ženskog pola.\nKisić Tepavčević je, govoreći o distribuciji hospitalizovanih osoba u našoj populaciji, precizirala da se 39 osoba nalazi na Klinici za infektivne i tropske bolesti KC Srbije, u Klinici za infektivne bolesti KC Niš smešteno je 20 osoba, u KC Vojvodine 126, a u KC Kragujevac 60 osoba.\nTakođe, kako je navela, u KBC „Dragiša Mišović“ smešteno je 259 osoba, na Klinici za pulmologiju KC Srbije 73, u KC Niš – stara zgrada hirurgije 24, na Klinici za pulmologiju KC Niš 55, u KC Niš u zgradi rehabilitacije 11, u KBC „Zemun“ 344 pacijenta i u KBC „Zvezdara“ 378 pacijenata.\nOna je saopštila da su na Beogradskom sajmu smeštene 164 osobe, u hali „Čair“ u Nišu 229, na Novosadskom sajmu 48 i u VMC 61 osoba.


U Njemačkoj uhapšen najtraženiji kriminalac iz RS\nĐorđe Ždrale, jedan od najtraženijih i najpoznatijih bjegunaca kriminalnog miljea iz Istočnog Sarajeva, uhapšen je u Njemačkoj, na osnovu potjernice koju je za njim raspisao Sud BiH.\nDirektor Policije Republike Srpske (RS) Uroš Pena potvrdio je Srni da je vođa kriminalističke grupe iz Istočnog Sarajeva Đorđe Ždrale uhapšen na aerodromu u Frankfurtu.\nPena je precizirao da je Ždrale uhapšen u nedjelju, 18. januara, i nalazi se u ekstradicionom pritvoru, odakle će nakon izvjesne procedure biti prebačen u BiH.\nOn je rekao da su Ministarstvo pravde BiH i Tužilaštvo BiH raspisali potjernicu za Ždralom.\n"Pres RS", pozivajući se visokog zvaničnika MUP-a RS, piše da je Ždrale uhapšen na osnovu Interpolove potjernice koja je za njim raspisana u septembru prošle godine zbog sumnje da je 2000. godine učestvovao u ubistvu Ljubiše Savića Mauzera, nekadašnjeg načelnika Uprave policije RS.\nList piše da je Ždrale od 2005. godine bio u sukobu sa svojim kumom Darkom Elezom i da policija smatra da je taj sukob uzrokovao veći broj mafijaških ubistava na području Istočnog Sarajeva, od kojih većina nije rasvijetljena.\n"Glas Srpske" navodi da ga je hapsila beogradska policija, da je 1996. godine bio osuđen na sedmogodišnju zatvorsku kaznu zbog ubistva Miloša Batinića, a iz zatvora je izašao krajem 2001. godine.\nŽdrale je, navodno, u BiH boravio do 30. januara 2008. godine kada je pobjegao poslije likvidacije njegovog saradnika Vladimira Vlatka Mačara u eksploziji auto bombe na Palama.\nPosljednja poznata Ždralina adresa bila je Crna Gora u koju je deportovan nakon hapšenja u Splitu u martu prošle godine zbog pljačke Splitske glavne pošte 12. marta 2008. godine. Ždrale nije bio povezan sa tom pljačkom nego se do tada krio u Splitu od ubica koje je poslao Elez, navodi list.


Vučić: Vakcinisaću se u ponedjeljak ili utorak; Građani Srbije od maja mogu u Grčku /VIDEO/ - NTV Arena\nVučić: Vakcinisaću se u ponedjeljak ili utorak; Građani Srbije od maja mogu u Grčku /VIDEO/\nGrađani Srbije moći će na ljetovanje u Grčku uz vakcinu ili PCR i antigenski test. Slovenija je uvela ova pravila za ulazak i izlazak iz države. Regionalni i svjetski mediji pišu o vakcinaciji građana i privrednika iz regiona u Srbiji. Predsjednik Srbije Aleksandar Vučić rekao je danas i kada će on primiti vakcinu.\nMjere uvedene u cilju suzbijanja pandemije virusa korona u Srbiji ostaju na snazi do daljnjeg . Biće ublažene prvog dana kada se za to steknu uslovi i kada epidemiolozi budu saglasni sa tim, izjavio je Aleksandar Vučić. Naveo je da će se on vakcinisati u ponedjeljak ili utorak.\nHrvatski portal Dnevnik piše da u Hrvatskoj vakcinacija nije dobro organizovana, dok je u Bosni i Hercegovini kako kažu korona stvorila čitav haos, pa se na hiljade ljudi iz regiona slilo proteklog vikenda u Beograd i Novi Sad jer je Srbija ponudila vakcinu i stranim državljanima. U Srbiji je tokom proteklog vikenda vakcinisano i 8.500 privrednika iz regiona. Predsjednica Vlade Ana Brnabić rekla je za televiziju “Hepi” da je bilo procijenjeno da će Srbija morati da uništi između 20.000 do 25.000 vakcina kompanije “Astra Zeneka” jer im početkom aprila ističe rok, te da to nije učinjeno, već su pozvani građani drugih država na vakcinaciju.\nPredsjednik Srbije kaže da Srbija nalazi načine i kako dodatno da pomogne Sjevernoj Makedoniji i Crnoj Gori u vakcinaciji stanovništva.\nGrađani Srbije će ove godine moći na ljetovanje u Grčku uz potvrdu da su vakcinisani bilo kojom vakcinom, uz negativan PCR test ili brzi test, a grčke granice će za turiste iz Srbije biti otvorene najvjerovatnije već sredinom aprila, iako sezona zvanično počinje 14. maja.\nUlazak u Sloveniju od danas će biti dopušten osobama koje dokažu da su preboljele virus korona ili su još imune, odnosno ukoliko predoče dokaz da su bile pozitivne prije najmanje tri sedmice od dolaska na granicu i najviše šest mjeseci prije toga. Ulazak će biti dopušten i onima koji predoče potvrde o vakcinisanju protiv kovida 19, najmanje sedam dana nakon primanja druge doze Biontek-Fajzerove vakcine ili najmanje 14 dana nakon dobijanja Modernine. Ako je riječ o vakcinaciji Astra Zenekinom vakcinom, nakon dobijanja prve doze mora proći najmanje 21 dan.\nTags: aleksandar vucic, crna gora, hrvatska, koronavirus, region, slovenija, srbija, vakcina, vakcinacija\nU Banjaluci počela masovna vakcinacija starijih od 65 godina /VIDEO/\nZakupci traže da rade kao i tržni centri /VIDEO/


Naučno-nastavničko vijeće podržalo dekana Milanku Babić | Palelive.com\nPočetna Novosti Univerzitet Naučno-nastavničko vijeće podržalo dekana Milanku Babić\nNaučno-nastavničko vijeće podržalo dekana Milanku Babić\nNaučno-nastavničko vijeće Filozofskog fakutleta Univerziteta u Istočnom Sarajevu na današnjoj sjednici dalo je jednoglasnu podršku sadašnjem dekanu Milanki Babić.\nBabićeva je rekla da rektor Univerziteta u Istočnom Sarajevu Mitar Novaković nije prisustvovao sjednici koja je održana na njegov zahtjev, kao ni bilo ko iz njegovog tima.\nOna je novinarima nakon sjednice rekla da je rektor u dopisu, kojim je inicirana sjednica, iznio niz optužbi na njen račun.\n“Naveo je da ima mnogo pritužbi na moj rad, da ne organizujem dobro nastavu, te da sam nesposobna. Iako sam više puta insistirala, na sjednici se nije pojavio rektor Novaković, niti bilo ko od prorektora koje je ovlastio kako bi argumentovali te optužbe”, dodala je Babićeva.\nOna je napomenula da je Naučno-nastavničko vijeće razmatralo odnos Univerziteta prema Faklutetu, te donijelo zaključke kojima se afirmiše rad ove obrazovne ustanove i Univerziteta u Istočnom Sarajevu.\nPrethodni članakPočinje treća “Operacija kino”\nNaredni članakSutra proslava krsne slave Mitrovdan


Adidas Football predstavlja Hardwired kolekciju kopački sa upečatljivim bojama - Klix.ba\npromo Adidas Football predstavlja Hardwired kolekciju kopački sa upečatljivim bojama\n21.8.2019. u 13:22\nAdidas promo Sport Vision Hardwired\nHardwired kolekcija kopački donosi novi izgled i izuzetnu paletu boja, od solarno svijetlo zelene, preko akva plave do magente.\nKako nova sezona u nacionalnim šampionatima širom Evrope uveliko počinje, ljubitelji fudbala moći će da vide kako ove modele nose neki od najboljih igrača na svijetu, uključujući Lea Mesija, Pola Pogbu, Mohameda Salaha, Paula Dibalu i druge.\nHardwired kolekcija kopački donosi novi izgled i izuzetnu paletu boja, počev od solarno svijetlo zelene, preko akva plave i magente. Međutim, Predator, Copa, X i Nemeziz ne ističu se samo po koloritu, već i po kvalitetu, udobnosti i osećaju tokom igre.\nModel Copa je stvoren za sve fudbalere koje odlikuje vrhunski kontakt sa loptom, a sada stiže u čudesnoj solar zelenoj boji, sa crnim Copa logom na peti.\nPredator je model kao stvoren za igrače koji su neustrašivi kreatori na terenu jer im obezbjeđuje izuzetnu kontrolu tokom kretanja. Sada ima svijetlo plavo gornjište, u kombinaciji sa crnom bojom na dijelovima kopačke koji daju podršku zglobu i žutim momentima na kramponima.\nX model je napravljen za fudbalere izuzetne brzine i "obučen" je u plavo sa jasnim X logom na peti, dok je Nemeziz dizajniran za fudbalere od kojih se očekuje neočekivano, i od sada je u boji magente sa crno-bijelim detaljima.\n7h 55min 24\nNa bodove 596\n8h 5min 197\n8h 30min 28\n9h 19min 16\n9h 37min 1


Govedarica: Porijeklo imovine treba da dokazuju i ljudi iz pravosuđa - Istinito.com - Ne budi ovca!\nPočetna > BIH > Politika > Govedarica: Porijeklo imovine treba da dokazuju i ljudi iz pravosuđa\nGovedarica: Porijeklo imovine treba da dokazuju i ljudi iz pravosuđa\n25. Maja 2019. Istinito228Leave a Comment on Govedarica: Porijeklo imovine treba da dokazuju i ljudi iz pravosuđa\nPredsjednik SDS-a Vukota Govedarica smatra da je BiH potreban zakon o ispitivanju porijekla imovine koji će propisati da porijeklo imovine treba da dokazuju i ljudi iz pravosudnog sistema, a ne samo iz političari.\n“Očigledno je da se naš pravosudni sistem nalazi u čeljustima korupirane političke elite koja želi da proizvede društvo u kome nema savjesti”, naveo je Govedarica.\nKomentarišući optužbe protiv predsjednika Visokog sudskog i tužilačkog savjeta BiH (VSTS) Milana Tegeltije, Govedarica smatra da je Tegeltijina “moralna obaveza da podnese ostavku nezavisno od toga da li je na kraju uzeo novac ili nije, saopšteno je iz SDS-a.\nČlanovi VSTS BiH dali su punu podršku i povjerenje Tegeltiji u njegovom radu, te pozvali Tužilaštvo BiH da što prije provede detaljnu istragu navoda portala “Žurnal” da je Tegeltija trgovao krivičnim istragama i donese tužilačku odluku.\nTegeltija je ranije rekao da su optužbe koje mu se stavljaju na teret izmišljotine, ali i istakao da je posljednjih mjeseci pojačan pritisak od određenih centara moći koji žele kontrolu nad pravosuđem BiH.\nPortal “Žurnal” u tekstu navodi da je Tegeltija trgovao krivičnim istragama.\nTagged istinito istraga milan tegeltija porijeklo imovine pravosudje vukota govedarica zakon


Predloženo poništavanje doktorata Siniše Malog; Ministar finansija: Znam koliko vredim | Novosadski informativni portal 021\nKako se navodi u saopštenju BU, Mali je povredio član 22 Kodeksa profesionalne etike, koji definiše plagiranje.\nOdbor za profesionalnu etiku Univerziteta u Beogradu predložio je Senatu Univerziteta da postupi po pravilniku o poništavanju doktorata u slučaju ministra Siniše Malog jer je utvrdio postojanje neakademskog ponašanja u njegovom radu, izjavila je danas rektorka Univerziteta Ivanka Popović, prenosi Insajder.\nMali: Znam koliko vredim\nMinistar finansija Siniša Mali, koji se nalazi u Skupštini Srbije gde obrazlaže predlog budžeta za narednu godinu, reagovao je na današnju odluku Odbora za etiku o njegovom doktoratu, rekavši da je za njega danas tema Predlog budžet za 2020. godinu.\nProtest kojim se traži smena Siniše Malog\nInicijativa "Ne davimo Beograd" nakon današnje odluke Odbora za etiku, zatražila je hitnu smenu ministra Malog.\n"Nismo toliko naivni da verujemo da će Siniša Mali pokazati i trunku ličnog integriteta i sam podneti ostavku, zato od premijerke Ane Brnabić zahtevamo njegovu smenu, a građane pozivamo da nam se u tome pridruže na protestu u ponedeljak, 25. novembra ispred ministarstva finansija", navode u ovoj Inicijativi.\nFON izglasao da se Siniša Mali javno osudi\nKako Insajder podseća, većina članova Nastavno-naučnog veća Fakulteta organizacionih nauka (FON) izglasala je 28. oktobra odluku da se ministru finansija Siniši Malom izrekne javna osuda zbog elemenata neakademskog ponašanja u njegovom doktoratu. Prema pravilniku koji je primenjen, javna osuda je najteža mera koju je Nastavno-naučno veće FON-a moglo da izrekne, a podrazumeva da je kandidat narušio čast univerziteta.\nRektorka Univerziteta u Beogradu Ivanka Popović izjavila je ranije da je Mali podneo žalbu na ovu odluku FON-a. Na tu odluku, kako je navela rektorka, žalila su se i njegova dva opunomoćenika.\nPrethodno je Etička komisija FON-a u svom izveštaju predložila blažu meru - javnu opomenu, pošto u njegovoj doktorskoj disertaciji postoje elementi neakademskog ponašanja. Etička komisija je time dala mišljenje da odluku Stručne komisije FON-a. Ta komisija je u svojoj odluci navela da "čvrsto stoji na stanovištu da doktorat ne predstavlja plagijat" i da "nema dovoljno razloga" da ministru bude oduzeto stečeno zvanje doktora.\n"Mada postoje izvesna odstupanja od akademskih pravila citiranja, koje smo detaljno opisali u našem Stručnom mišljenju, njihov sumarni značaj ne može da ospori iznetu ocenu o originalnosti rada. Doktorska disertacija predstavlja rezultat samostalnog naučno-istraživačkog i stručnog rada kandidata", navodi se u mišljenju komisije.\nMali je u nekoliko navrata izjavio da se nada da će Odbor za profesionalnu etiku imati dovoljno snage da donese objektivnu odluku o njegovom doktoratu, bez, kako je naveo, pritiska opozicije. On je rekao i da bi "posle svega šta je prošao najradije pocepao doktorat".\nInače, studenti iz udruženja Jedan od pet miliona započeli su blokadu zgrade Rektorata BU 13. septembra, a glavni uslov je bio da rektorka na RTS-u zatraži od predsednice Vlade Ane Brnabić da smeni ministra finansija Sinišu Malog dok se odlučuje o tome da li je njegov doktorat plagijat. Do toga nije došlo, a blokada je okončana 12 dana kasnije, uz garanciju rektorke da "ima snage da sprovede proceduru utvrđivanja validnosti doktorata Siniše Malog bez obzira na funkciju koju obavlja".\nRektorka je prvobitno zatražila od Odbora za profesionalnu etiku BU da taj postupak bude završen do 4. novembra, ali je potom taj rok pomeren do 22. novembra, uz objašnjenje da je procedura razlog za pomeranje roka.\nAutor: Insajder, Tanjug, 021


Lokve ne vole sunce – FPU KNJIGA\nJana Vuković, Lokve ne vole sunce, 2016\nJedna Lokva – mala, prašnjava, ubuđala, skoro nikakva – nije znala da ne sme da voli Sunce.\nI odlučila je da tom istom Suncu pokloni sve kapljice koje je uspela da sakupi.\nSve što je ostalo su neki prašnjavi, razliveni tragovi na papiru…\n… i sećanje iz prethodnog života.\nLokve ne vole sunce je moja prva umetnička knjiga, odnosno knjiga umetnika. Nastala je jednog sunčanog dana bez kiše, kao odraz mog ličnog tada trenutnog stanja.\nSastoji se od dve identične, ručno povezane knjige sa mojim pesmama, slučajnim mislima i (ne)povezanim crticama koje su se u trenutku stvaranja javljale u mojoj mašti, a jedna od knjiga je uništena kišom, da bi prikazala destrukciju koja je bila potrebna da bi stvorila put da bi nešto novo/drugačije/srećnije moglo da se rodi.\nŠta, kako, kuda i zašto?\nTok izrade knjige bio je iscepkan u nekoliko nezavisnih i vremenski neujednačenih, ali ipak na određen način povezanih faza, praveći tako kontrast i u samom procesu rada, budući da je, prema mom mišljenju, i taj sam proces deo konačnog, zaokruženog dela.\nTako je Faza I bila fokusirana na istraživanje o tome šta je to uopšte knjiga umetnika, odnosno šta ona predstavlja, i kako su to radili drugi, i trajala je najduže od svih. Razlog tako dugog istraživanja pronašla sam u činjenici da mi je sam pojam knjiga umetnika bio relativno nov, i koncept donekle nejasan i apstraktan, i trebalo mi neko vreme da razumem ideju i potrebu jednog takvog načina izražavanja. Kako sam se do tada susretala samo sa komercijalnom knjigom, koja manje-više sledi pravila i poštuje očekivanja svoje publike, knjiga umetnika mi je odškrinula vrata ka igri i eksperimentu, pa iako sam možda donekle naivno/infantilno zakoračila u samu realizaciju i upala u rešavanje problema stvaranja knjige umetnika, verujem da ovaj prvi, uslovno rečeno pokušaj, neće biti i poslednji.\nA sve je u stvari započelo sa Ivom Klajnom (Yves Klein), i njegovom knjigom Yves Peintures iz 1954. godine u kojoj on prikazuje reprodukcije svojih dela koja ustvari uopšte ne postoje. Naizgled jedna jednostavna publikacija kao što je katalog izložbe – skladna, uredna, lišena svake sumnje u istinitosti onog o čemu priča – u ovom slučaju predstavlja potpuno izmaštanu i izmeštenu realnost svog stvaraoca, ostavila je na mene izuzetno snažan uticaj i možda neko skriveno, tanano polazište za moj rad, iako je i tematski i vizuelno dijametralno suprotan.\nA ta vizuelna estetika koja je meni izuzetno bliska, postoji u delima Dietera Rotha, švajcarskog umetnika, najpoznatijeg po svojim knjigama umetnika, i možda zaslužnog za naše današnje shvatanje pojma knjige umetnika. Ekspresivnost, sirovost i sloboda pokreta, linije i kompozicije, je nešto što sam i ja pokušala da primenim u svom radu.\nSledeći korak u toj istoj fazi istraživanja, bez obzira što sama ideja još uvek nije postojala, bilo je traženje vizuelnih i inspirativnih referenci i jednostavno posmatranje, učenje i analiziranje dela drugih autora, iz oblasti koje nije nužno direktno vezana za knjigu.\nU poslednje vreme, veoma značajna autorka za mene je Mira Schendel, brazilska umetnica, slikarka i pesnikinja, verovatno zbog svog rada na velikim formatima i igri sa slovima, i tom ređanju oblika, crtica i linija na neki meni lično blizak način, a možda i zbog činjenice da je jedno vreme (tokom Drugog svetskog rata) boravila u Sarajevu, mestu mog rođenja.\nFaza II – Ideja\nDepresija, depersonalizacija, destrukcija\nZatim se nekako sama od sebe rodila i ideja, odnosno dugačka isprepletana misao o tome šta bih i kako bih ja mogla da se izrazim. Ako poslušamo savet Nila Gejmana da “šta god da nam se dešava u životu, treba od toga da stvorimo umetnost”, onda je ovaj moj rad direktna manifestacija njegovih reči. Trenutno stanje i psihološki izazovi sa kojima sam se borila u tom periodu, počevši od depresije i samodestrukcije, jedan su od razloga zašto ova knjiga ima mračniji karakter. Prolazak kroz takva stanja prirodno vodi ka tome da ih negde kanališemo kroz rad, da ih zabeližimo, uhvatimo i istovremeno pustimo, da bismo, khm, u duhu knjige, započeli novi list.\nOva faza je trajala kratko – i odluka je bila na tome da sve što mi se nađe pri ruci u tom momentu, iskoristim – pastelni sivi papir, nešto malo konca, pečatići, slova, mastilo, moje nepovezane misli, neka slučajna pesma, lepak i još poneki papir, prozor, neki crni debeli džemper, lokve i brojevi, i još nekoliko kapljica vode ili kiše i već je krenula realizacija…\nFaza III – Realizacija\nSašiti knjigu… obe knjige… i pustiti misli da teku… pustiti slova da se nižu, skakuću po papiru i prevrću se, nestaju, padaju, vrište i smeju se…\njednu knjigu uništiti…\npokloniti je vodi\nritualno se prepustiti pročišćenju…\nTekst je nastao povodom predavanja (ra)sklopi knjigu‚ održanog u maloj galeriji Studentskog grada u okviru izložbe Knjiga je najbrži način da se postane svetlost, 3. 12. 2016.\n2016 artist book book diter rot DKSG iv klajn jana vuković knjiga knjiga umetnika mira šendel proces rada umetnici\nPitanja Malog princa


Saopštenja | Korak\n19/04/2015 Saopštenja Nema komentara\nU Beogradu održan prvi Lezbejski marš!\nLezbejsko proleće, četvorodnevni događaj koji je okupio više od 100 žena iz Srbije, regiona i sveta završio se u nedelju, 19. aprila, prvim Lezbejskim maršom na Balkanu.\nManifestacija Lezbejsko proleće otvorena je 16. aprila i trajala je do nedelje. Prva tri dana programa koji se dešavao u prostorijama Magacina u Kraljevića Marka bila su ispunjena raznovrsnim sadržajem sa lezbejskom i feminističkom tematikom: izložbom fotografija, projekcijama filmova, diskusijama, radionicama i žurkama.\n25/12/2014 Saopštenja Nema komentara\nKoalicija zahteva reagovanje nadležnih organa na napade na LGBTIQ socijalni centar u Podgorici\nKoalicija KORAK, koju čini osam NVO iz Srbije, Kosova i Crne Gore, poziva nadležne organe da, koristeći sve raspoložive resurse, reaguju na napade i demoliranje LGBTIQ Socijalnog Centra u noći 19.decembra 2014, jedinog drustvenog i kulturnog okupljališta crnogorske LGBT zajednice.\nOvo naime nije jedini napad na LGBTIQ Socijalni Centar. Za godinu dana svog postojanja, ovo je već 25.napad na ovaj lokal, a alarmantno je da policija do sada nije rasvetlila niti procesuirala nijedan od ovih napada. Poslednje demoliranje posebno razočarava jer je to uradjeno opet u prisustvu policije obzirom da je obezbedjeno čuvanje tog objekta od strane iste. Neuspeh policije i države u celini da zaustavi i procesuira ove napade šalje poruku straha ionako nevidljivoj i uplašenoj zajednici a pripadnike LGBT populacije iscrpljuje da obezbede redovno funkcionisanje i povećava njihove redovne troškove. Taj prostor je jedini ambijent u kojem se odvija kulturni, umetnicki, naučni, zabavni i društevni život crnogorske LGBT zajednice.\n22/07/2014 Monitoring suđenja, Saopštenja Nema komentara\nJedan dan do pripremnog ročišta u slučaju Počuča\nU sredu, 23. jula 2014. godine, pred Višim sudom u Beogradu biće održano pripremno ročište u krivičnom postupku protiv Radomira Počuče, povodom poziva na linč aktivistkinja udruženja „Žene u crnom”.\nDa podsetimo, 27. marta 2014. godine, Počuča, tada portparol antidiverzantske jedinice MUP-a, je na svom privatnom Facebook nalogu postavio link sa vešću da organizacija „Žene u crnom“ obeležava 15 godina od zločina nad albanskim civilima na Kosovu, sa informativnog portala dnevnih novina ,,Blic”. Uz vest, otvoreno i direktno pozvao je pripadnike svih navijačkih grupa da skup spreče nasiljem. Ovom pozivu na nasilje, posle inicijalne Počučine objave pridružili su se mnogi desničarski aktivisti na društvenim mrežama, kao i šira javnost.\n© 2018 Korak


VLADE RADULOVIĆ ZA "DOBRO JUTRO SRBIJO" UPOZORAVA: Postoji bojazan da će pokušati da razjedine "srpski korpus"! (VIDEO) | Happy BSC portal\nVLADE RADULOVIĆ ZA "DOBRO JUTRO SRBIJO" UPOZORAVA: Postoji bojazan da će pokušati da razjedine "srpski korpus"! (VIDEO)\nPolitički analitičar, Vlade Radulović, gostujući na Hepi televiziji je izrazio bojazan da će pokušati da razjedine "srpski korpus" na Kosovu i Metohiji, ali se nada da će srpska lista ostati jedinstvena kao do sada.\nPolitički analitičar, Vlade Radulović je na sledeći način prokomentarisao izjavu Karpera:\n- Kada vi razgovarate sa ljudima na Zapadu, malo im je previše problema oko Kosova. Drugi plan B, je zapravo ono što Albanci potenciraju, a to je da nema nikakvih promena granica, da nikakve korekcije nisu moguće, zapravo, oni idu i korak dalje sa pričom oko Preševske doline... To bi iz njihove perspektive bio jedini mogući scenario, ili ako hoćete direktnije, deo albanske političke elite je spreman za neke političke kompromise - odgovorio je Radulović.\nRadulović je potvrdio da smatra da je ovo najbolji period za rešavanje kosovskog pitanja, jer je nezavisnost bila do sada "zapečaćena", što nije trenutno slučaj, jer se danas razgovara i o nekim drugim mogućim rešenjijma.\nKada je reč o kosovskim izborima, Radulović je istakao bojazan oko toga da se srpska lista ne razjedini, ali ne veruje u takav scenario.\n- Oni su negde svi blizu po pitanju procenata i rezultata, opet će se ispostaviti da će glasovi Srba odlučivati. Problem sa kojim se mi možemo susreti, da deo srpskog korpusa okupe oko neke liste, ali, ja se nadam da će se zadržati praksa sa jednom srpskom listom. Meni je interesantno šta će se desiti sa pokretom Samoopredeljenje.- poručio je Radulović gostujući na Hepi televiziji.


Ništa se ne prepušta slučaju: Zvezda se privikava na Marakanu uoči meča sa Vojvodinom – DELIJE.AT / DELIJE SALCBURG / DELIJE AUSTRIJA\nCrveno-beli iskoristili odradili prepodnevni trening na stadonu Rajko Mitić\nStručni štab Crvene zvezde apsolutno ništa ne prepušta slučaju kada su u pitanju pripreme za svaku utamicu. Da je tako mogli smo da se uverimo i tokom priprema u Antaliji, kada je uoči svakog prijateljskog meča rađena analiza protivnika, a pogotovo sada kada se bliži nastavak prvenstvene trke.\nIzabranici Vladana Milojevića iskoristili su vedro prepodne da odrade trening na stadionu Rajko Mitić i polako počnu privikavanje na podlogu od koje su se pomalo i odvikli u prethodna gotovo dva meseca.\nKao i tokom kompletnog zimskog prelaznog perioda ozbiljnost i koncentracija su bili na maksimalnom nivou, a očekuje se da će tako biti i u subotu od 16 časova, kada je zakazan derbi meč sa Vojvodinom na startu prolećnog dela prvenstva.\nCrvena zvezda nakon 21 odigranog kola ima devet bodova prednosti u odnosu na drugoplasirani Radnički, odnosno čak 15 više od večitog rivala Partizana.\nZvezdinih 4/6 posle beogradskih 0:0\nPosted on 15. februara 2018. 15. februara 2018. Author Webmaster\nI ovo daje nadu pred revanš u Moskvi Čemu može Crvena zvezda da se nada posle 0:0 u prvom meču protiv CSKA? O taktici, strategiji, načinu igre i svemu ostalom pisaćemo narednih dana, kako se meč bude bližio, sada ćemo samo da konstatujemo kako su crveno-beli prolazili kroz istoriju kada su prvi meč odigrali na Marakani […]


Iz ove zdravstvene ustanove potvrđeno je da je najviše novozaraženih u Kantonu Sarajevo, i to 35 osoba, dok je pet novih slučajeva kovida 19 registrovano u Travniku, te po jedan u Goraždu, Žepču i Kaknju, prenosi Srpskainfo.\nU izolatorijumu Podhrastovi na bolničkom lečenju trenutno su smeštena 24 pacijenata, od kojih su tri na intenzivnoj nezi zbog teškog zdravstvenog stanja, prenose federalni mediji.\nPripadnici SIPA su na Sokocu po naredbi Tužilaštva BiH uhapsila sedam osoba zbog sumnje da su počinili ratni zločin, potvrđeno je za Srpskainfo.\nDa li je ovo najsmešniji snimak KRAĐE IKADA?! Banjalučanin merkao i merkao, na kraju pokupio majicu i pantalone SA SVE LUTKOM (VIDEO)


DRAŠKOVIĆEVA KOD SEBASTJANA KURCA – Novine Zavicaj\nPočetna / Некатегоризовано / DRAŠKOVIĆEVA KOD SEBASTJANA KURCA\n26. јануара 2013. Некатегоризовано 308 Pregleda\nU susretu sa državnim sekretarom za integracije u Ministarstvu unutrašnjih poslova Austrije Sebastijanom Kurcom Slavka Drašković je istakla da je Srbiji od najvećeg značaja njena dijaspora.\n– Veoma smo zadovoljni odnosom koji austrijska država ima i u onome što radi u odnosu na integraciju – objasnila je ona posle susreta sa državnim sekretarom i posebno ukazala da tako velika zajednica, kao što je srpska, nema dovoljno predstavnika u političkom životu Austrije i da postoji potreba da se srpska zajednica uključi što više, posebno imajući u vidu da je ovo izborna godina u Austriji.\nKad je reč o inicijativi iz srpske zajednice da dobije status manjine u Austriji, pošto ispunjava uslov da je više od 100 godina prisutna u ovoj zemlji, Draškovićeva je rekla da je to proces i da je u svojim razgovorima postavlja pitanje, ali da u rešavanju treba da učestvuju predstavnici srpske zajednice i austrijske države, a da će Srbija podržati inicijativu.\nDraškovićeva je pozvala Kurca da poseti Srbiju kako bi dalje razvijali konkretne projekte u kojima će dijaspora imati veću ulogu.\nDržavni sekretar Kurc je rekao da u Austriji živi velika grupa Srba i Austrijanaca srpskog porekla, s kojim ima dobro partnerstvo. Što se tiče statusa manjine, on je objasnio da treba praviti razliku između autohtonih grupa u Austriji, a to su one koje su više od 100 godina ovde i pretežno žive lokalno u jednoj oblasti, u blizini granice, kao i grupe migranata, koja je zastupljena na celoj teritoriji zemlje.\n– Naš cilj je da živimo zajedno sa Srbima, da ih podržavamo – naglasio je Kurc i dodao da razmišljanja o statusu manjine dolaze od strane pojedinaca iz srpske zajednice i da nije to pitanje na koje se treba fokusirati, već na integraciju.\nŠto se tiče učešća imigranata u političkom životu, Kurc je mišljenja da su oni još uvek nedovoljno predstavljeni, ali da je sve više mladih koji su politički aktivni.\nPrethodna PREDSTAVNICI KLUBOVA SA DIREKTOROM KANCELARIJE ZA DIJASPORU


Radovanović: Dnevnik RTRS-a uređivao se telefonom – mojKontakt portal – Radio Televizija Kontakt\nRadovanović: Dnevnik RTRS-a uređivao se telefonom\nRadovanović je naveo da je zatečeno stanje bilo takvo da su se neki profesionalni standardi izgubili i postali nejasni, što je idealno za dvojaka tumačenja koja su se pokazala pogubnim za funkcionisanje javnog servisa.\n“Naš cilj je da budemo ono što javni servis treba da bude, da razmišljamo o građanima o Republici Srpskoj, o društvu u kojem i mi radimo i živimo, te da poštujemo profesionalne norme našeg posla”, rekao je Radovanović za “Pres Republika Srpska”.\nOn je naveo da je dovoljno da se radi profesionalno, te da se ima rejting i kredibilitet, dodajući da će se to vidjeti u programu, jer ima emisija koje su tokom godina izgubile smisao i čiji je rejting toliko nizak da nema razloga da postoje.\nRadovanović je istakao da RTRS treba biti prepoznatljiv po “Dnevniku dva” i da je važno da gledaoci osjete promjene u sadržaju, kvalitetu, i da se to već dešava.\nPrema njegovim riječima, nezamislivo je bilo da se u “Dnevniku dva” nije poštovalo elementarno pravilo druge strane, kao i postojanje “crnih lista” na kojima su, s vremena na vrijeme, bile javne ličnosti i iz pozicije i opozicije, kao i neke parlamentarne i vanparlamentarne političke partije.\n“Javna je tajna da je `Dnevnik dva` i dobar dio informativno-političkog programa uređivao telefonom neko ko ne radi u ovoj kući i to je razlog što u RTRS-u tri godine nije bilo glavnog urednika informativnog programa i dvije godine urednika deska”, rekao je Radovanović.\nOn je među promjenama najavio i kupovanje kvalitetnih programa i njihovo premijerno prikazivanje, kao što je to slučaj sa serijom “Ravna gora”, koji je trenutno najgledaniji program i za kojeg vlada veliko interesovanje.\nBrajant produžio ugovor sa Lejkersima


Primjer iz regije: Bioelektrana u Botošu – “Zelena struja” sa banatskih njiva – Vaš obnovljivi izvor informacija – Energis\nPrimjer iz regije: Bioelektrana u Botošu – “Zelena struja” sa banatskih njiva\nOvo je bio prvi pogon za proizvodnju električne i toplotne energije iz biogasa na bazi biomase različitog porijekla u ovom regionu.\nKompanija Bioelektra je 4. oktobra u Botošu kraj Zrenjanina pustila u rad elektranu na biogas u koju je uloženo 2,5 miliona eura.\nGlavni proizvod elektrane je električna energija koju će preuzimati Elektroprivreda Srbije, a sekundarni su toplotna energija i visokokvalitetna organska đubriva. Sirovine su obezbijeđene iz sopstvenih izvora ili od kooperanata.\nRazvoj bioelektrane u tri faze\nPredviđeno je da se elektrana razvija u tri faze, sa ukupnom snagom od 1,8 megavata (MW) po realizaciji treće faze i očekivanom proizvodnjom od oko 15 miliona kilovat časova (kWh).\nInvesticija, u prvoj fazi vrijedna 2,5 miliona eura, dobila je i podršku Vlade Kraljevine Holandije u bespovratnom iznosu od 688.000 eura, kao i podršku od 275.000 dolara iz sredstava obezbijeđenih u okviru projekta “Smanjenje barijera za ubrzani razvoj tržišta biomase u Srbiji” koji finansira Globalni fond za zaštitu životne sredine, a sprovodi organizacija UNDP u partnerstvu s Ministarstvom rudarstva i energetike.\nElektranu je izgradilo preduzeće “Bioelektra” u Botošu, vlasnika Branislava Pomoriškog, kao nastavak aktivnosti preduzeća “Mladost” iz tog sela koje obrađuje oko 1.000 hektara i ima dvije sjetve, zahvaljujući izuzetno vrijednom i funkcionalnom zalivnom sistemu.\n“To su najprije prepoznali i podržali naša vlada, Vlada Holandije i Program Ujedinjenih nacija za razvoj, a potom holandska kompanija Host i Erste banka, na čemu smo im svima zahvalni”, rekao je Pomoriški.\nPogon Bioelektra u Botošu proizvodiće električnu i toplotnu energiju iz biogasa na bazi biomase različitog porijekla, a tu investiciju Erste banke je podržala kreditom od 1,2 miliona eura.\nElektranu je otvorio ministar rudarstva i energetike Vlade Republike Srbije Aleksandar Antić. On je ovom prilikom rekao da biolektrana predstavlja primjer potpuno inteligentnog projekta koji zaokružuje cijeli sistem i u kome se ništa ne baca, te da je primjer saradnje “zelene energije” i “zelene ekonomije”.


Zbog korone za vladu Crne Gore glasaju i "daljinski"\nZbog korone za vladu Crne Gore glasaju i „daljinski“\nSvet Autor:Vijesti10. nov. 202010:44\nFoto:BETAPHOTO/SKUPSTINA CRNE GORE/Igor Sljivancanin/MO\nAko bi se poslanički klubovi danas na kolegijumu predsednika Skupštine usaglasili, već na prvoj narednoj sednici parlamenta mogla bi biti doneta odluka o elektronskom glasanju, a potom na taj način i izabrati nova Vlada Crne Gore.\nIako je mandatar Zdravko Krivokapić obavestio parlament da je spreman da predloži sastav kabineta, deo partija još formalno nema odluku o podršci a postoji i tehnički problem – to što je više poslanika vlasti i opozicije zaraženo kovidom pa ne može doći na sednicu, potvrđeno je “Vijestima” iz više izvora.\nDa bi se uopšte radilo, za kvorum je potrebna većina ukupnog broja poslanika, odnosno 41. S obzirom na epidemiološko stanje, kolegijum predsednika Skupštine otvoriće pitanje izmena Poslovnika kako bi se omogućio rad elektronskim putem i izbeglo paralisanje rada, rekli su iz parlamenta.\nSednica Kolegijuma biće održana danas i na njoj treba da bude dogovoren način rada parlamenta, nakon zahteva mandatara. Eventualni politički dogovor šefova klubova i predsednika Skupštine Alekse Bečića značio bi da on dobije odrešene ruke da pripremi izmene Poslovnika, za koje treba ponovo da odbije saglasnost kolega. Ukoliko bi se to desilo, izmene Poslovnika bi ušle direktno na dnevni red prve naredne sednice i ne moraju proći skupštinska tela, rečeno je nezvanično listu u parlamentu.\nU zvaničnom odgovoru navodi se da je “mogućnost održavanja elektronskih sednica, deo parlamentarne prakse koju primenjuju brojne države Evropske unije”.\n“Imajući u vidu da Skupština Crne Gore u kontinuitetu prati evropsku praksu i dostignuća, kao i potrebu za nesmetanim funkcionisanjem u uslovima pandemije izazvane virusom Covid-19, za očekivati je da će u narednom periodu, ako bude došlo do pogoršanja epidemiološke situacije i sprečenosti određenog broja poslanika da učestvuju u radu Skupštine, Kolegijum predsednika Skupštine otvoriti ovo pitanje, kako bi se eventualnim izmenama Poslovnika Skupštine omogućio rad elektronskim putem i izbeglo paralisanje rada”, navode u odgovoru.\nSagovornik “Vijesti” iz parlamenta je podsetio da je u prethodnom sazivu održana plenarna sednica na kojoj su poslanici glasali i iz skupštinskih sala, navodeći da to nije po Poslovniku i da novo rukovodstvo ne želi da krši propise zakonodavnog doma.\nMandatar Zdravko Krivokapić je u četvrtak predložio sastav vlade sa 12 ministarstva. Ostalo je nerešeno pitanje ministra odbrane, a on je tu poziciju ponudio lideru koalicije “Crno na bijelo” Dritanu Abazoviću. Krivokapić je u petak, u dopisu predsedniku parlamenta Aleksi Bečiću, naveo da očekuje da se sednica Skupštine organizuje u najkraćem vremenu. On nije dostavio predlog sastava kabineta, a ni program Vlade na šta nije bio ni obavezan i može to učiniti naknadno.\nZa sada su Prava Crna Gora i Ujedinjena Crna Gora, kao deo koalicije “Za budućnost Crne Gore”, kao i GP URA, formalno podržale Krivokapićev predlog.\nGlasanje o podršci vladi narednih dana\nOstale partije, članice vladajućih koalicija, ne žure sa tim pa se sednice očekuju krajem nedelje, potvrđeno je iz više izvora. SNP je nakon sednice Izvršnog odbora izrazio nadu da će “Vlada biti odraz dogovora, međusobnog uvažavanja i poštovanja činjenice da je SNP sve vreme predstavljala nezaobilazan faktor u borbi za smenu odlazeće vlasti”. Konačnu odluku doneće nakon Glavnog odbora a nadaju se, kako su naveli, da će se “u predstojećem razgovoru mandatara i predstavnika SNP-a postići zajednički cilj i formirati prava reformska i demokratska Vlada, a da će ovaj dogovor naići na odobravanje svih članova GO partije”.\nPredsednik Poslaničkog kluba Pokreta za promene Branko Radulović rekao je da će tražiti da rasprava o novoj vladi bude na plenumu, a da glasanje bude elektronski kako bi se obezbedilo svima da glasaju.\nOn je najavio da će PzP u subotu na sednicama partijskih organa odlučivati o podršci novoj vladi. Radulović je rekao da od mandatara nisu dobili ni ekspoze, ni sastav vlade i da on nije zadovoljio formu video obraćanjem u četvrtak.\nPredsednik Poslaničkog kluba DF-a Slaven Radunović rekao je da su elektronske sednice prihvatljive i da je praksa već uspostavljena u prethodnom sazivu. “Samo ćemo sad odlučiti da to verifikujemo Poslovnikom”, rekao je Radunović.\nIz Demosa su rekli da zvaničnu odluku mogu doneti čim od mandatara dobiju zvaničan predlog programa i sastava vlade i veruju da će to biti tokom sedmice.\nI Demokrate će, prema informacijama “Vijesti”, krajem sedmice doneti odluku o podršci mandatarevom predlogu.\nCrna Goranova vlada crne goreonlajn glasanjeZdravko Krivokapić


Makedonija: Albanci o ulasku u novu vladu odlučuju u ponedeljak - Sputnjik Srbija\n09:50 25.02.2017 Preuzmite kraći link\nKako je istakao, poslednju reč o tome treba da donese lider stranke Ali Ahmeti.\nAgencija MIA je ranije javila da bi Predsedništvo DUI trebalo da se sastane kako bi raspravilo o formiranju vlade sa SDSM-om.\nOsmani je istakao da će odluka najverovatnije biti doneta u ponedeljak.\nAhmeti je, na sastanku sa britanskim ministrom za Evropu i Ameriku Alanom Dankanom, rekao da će se predsedništvo DUI fokusirati na mogućnosti, uzimajući u obzir izborne rezultate, ali i mogućnost da stranka postane deo opozicije.\nPrema njegovim rečima, odluka će biti usklađena sa voljom ljudi koji su glasali za DUI, ali i očekivanjima građana i inostranih partnera.\n„Država se suočava sa brojnim izazovima i DUI će imati konstruktivnu ulogu“, rekao je Ahmeti.\nDUI, Ali Ahmeti, Makedonija


Ministarstvo odbrane: Sve mere zaštite pacijenata u Areni - NOVA portal\nDruštvo Autor:Nova 11. Nov. 202013:28 > 13:36\nMinistarstvo odbrane osudilo je objavljivanje slika pacijentkinje iz privremene bolnice "Štark arena" dok se presvlači za vreme pregleda i objavilo da je preduzelo sve zakonom propisane mere radi zaštite privatnosti pacijenata.\nMinistarstvo u saopštenju ocenjuje da su objavljivanjem ovih fotografija “narušene sve etičke i moralne norme civilizovanog ponašanja od strane lica koja su učestvovala u ovom nezakonitom i krajnje nemoralnom činu”.\nTvrde da su preduzeli “sve zakonom propisane mere radi zaštite privatnosti pacijenata smeštenih u ovom objektu” i odmah obavestili “nadležne državne organe sa ciljem utvrđivanja identiteta i odgovornosti pred zakonom lica koja su ugrozila privatnosti pacijenata”.\n“Posebno je neshvatljivo da bilo ko čini ovako nečovečne postupke u situaciji kada država preduzima sve da zaštiti zdravlje građana i spreči širenje epidemije korona virusa, a medicinski radnici ulažu nadljudske napore da bi spasili živote naših građana obolelih od virusa Kovid-19” poručuju iz Ministarstva.\nkoronavirusprivremena bolnica "Štark arena"slike pacijentkinje sa pregleda


Profesori iz afere „Indeks” predaju etiku Рубрика: Политика, Друштво Аутор: Афера Индекс 1.057 пута прочитано Датум: 24.09.2008 Одштампај\nNastavnici Pravnog fakulteta u Kragujevcu, optuženi za korupciju i primanje mita, od ove školske godine ponovo su za katedrama, sa kojih će, sve dok sud ne kaže svoje, držati predavanja o pravu i etici\nKragujevac – Niko nije kriv dok se ne dokaže. Poštujući ovu pravnu normu, kragujevački Pravni fakultet doneo je odluku da profesori ove visokoškolske ustanove, optuženi za korupciju i primanje mita u aferi „Indeks”, ponovo zauzmu svoja mesta za katedrama. Iako osumnjičeni za malverzacije i prodaju ispita, oni će od ove školske godine, kao da se ništa nije desilo, opet držati predavanja o pravu i etici.\nU izjavi za naš list, dekan Stanko Bejatović kaže da je Pravni fakultet „dužan da poštuje zakon” i napominje da ova visokoškolska ustanova ulazi u proces dobijanja akreditacija „i sa optuženim profesorima”!\n– Budući status optuženih profesora zavisiće od presude, ali dok sud ne kaže svoje, oni će biti angažovani kao predavači. Zato smo sa tim profesorima, kao našim nastavničkim kadrom, ušli u postupak dobijanja akreditacije. Za akreditaciju nismo prijavili svega dvoje optuženih profesora (Dragana Petrović i Dragan Bataveljić), ali ne zato što se protiv njih vodi postupak, već zato što je reizbor za ta mesta u toku. Mi smo u potpunosti spremni za akreditaciju i mislim da tu neće biti nikakvih problema – kaže Bejatović za „Politiku”.\nKomentarišući ovakvu odluku, član Gradskog veća za nauku i saradnju sa Univerzitetom Nada Milićević kaže da su fakulteti autonomne i nezavisne ustanove, te da je u ovom slučaju „na potezu pravosuđe Srbije”.\n– Dok se ne donese pravosnažna presuda, i optuženi, to je opšte poznata stvar, imaju prava kao i svi drugi građani. Grad poštuje zakon i podržava pravosudne organe naše zemlje, a fakulteti su autonomne i nezavisne ustanove. Što se tiče naše saradnje sa Univerzitetom, Kragujevac već 13 godina finansira deo troškova te ustanove, a samo prošle godine ova lokalna uprava je izdvojila 13,3 miliona dinara za naučnoistraživački rad na Kragujevačkom univerzitetu – kaže za „Politiku” Nada Milićević.\nNakon otkrivanja afere „Indeks”, februara prošle godine, osumnjičeni profesori kragujevačkog Pravnog fakulteta su, podsetimo, uzeli jednogodišnje plaćeno odsustvo, pošto su bili suspendovani i nisu držali predavanja. A u tom periodu oni su se bavili upravo naučnoistraživačkim radom. Na to su, prema važećim propisima, imali pravo, a za sve to vreme su primali i plate – u visini od oko 50.000 dinara mesečno.\nU aferi „Indeks” je, podsetimo, optuženo 14 od ukupno 26 kragujevačkih profesora, koliko je do februara prošle godine radilo na ovdašnjem Pravnom fakultetu. Posle puštanja iz pritvora, samo je jedan profesor otišao u penziju, a na svoja radna mesta ove godine vratiće se 11 profesora. Da bi jedan fakultet mogao da dobije akreditaciju, 70 odsto profesora mora da bude u stalnom radnom odnosu.\nU razgovoru za „Politiku”, rektor Kragujevačkog univerziteta prof. dr Miloš Đuran svojevremeno je, komentarišući šanse Pravnog fakulteta da bude akreditovan, izjavio da smatra kako je ovaj „fakultet prevazišao krizu”, te da uopšte „ne razmišlja” o eventualnom negativnom odgovoru Komisije za akreditaciju. Rektora Đurana juče nismo mogli da kontaktiramo, pošto je, kako nam je rečeno u njegovom kabinetu, bio na sastanku.\nZa Okružni sud u Smederevu proces protiv optuženih u aferi „Indeks” predstavlja do sada najobimniji postupak, pošto se na optuženičkoj klupi našlo čak 89 lica. Osim profesora, optuženi su i studenti i posrednici u kupovini ispita. Iako je bilo reči da bi proces mogao preuzeti Specijalni sud za organizovani kriminal, do toga nije došlo. A, što se tiče ispita i diploma kragujevačkog Pravnog fakulteta, do sada nijedna nije poništena.\nB. Kartalović; POLITIKA\nIlustracija i podebljanja -novinar.de\nPogubne posledice za visoko obrazovanje u Kragujevcu i Srbiji\nPogubne posledice za visoko obrazovanje u Kragujevcu i SrbijiU krugovima bliskim dekanatu Pravnog fakulteta juče za Danas tvrde da odluka o vraćanju osumnjičenih profesora i saradnika u nastavu još nije doneta. “Takvu odluku treba da donese dekan Bejatović. On, u stvari, uskoro treba da stisne petlju i donese delikatnu odluku o radnom statusu osumnjičenih profesora i saradnika. Dekan će, najverovatnije, pozivajući se na važeće zakonske propise doneti odluku o vraćanju u nastavu većine profesora koji su bili akteri velike korupcionaške afere, što će, bojim se, imati teške, ako ne i pogubne posledice po budućnost Pravnog fakulteta u Kragujevcu, ali, izvesno, i visokog obrazovanja u Srbiji.\nAfera Indeks na Zagrebačkom sveučilištu, u okviru koje je, zbog prodaje ispita i diploma, minulih dana u policiju privedeno devedesetak tamošnjih univerzitetskih profesora, administrativnih radnika, posrednika i drugih, namah je reaktuelizovala i istoimeni slučaj na kragujevačkom Pravnom fakultetu, koji je, s obzirom da je od njega prošlo već godinu i po dana, polagano počeo da tone u zaborav. Podsetimo da je u februaru 2007, u velikoj policijskoj akciji pod nazivom Indeks, uhapšena grupa profesora ovdašnjeg Pravnog fakulteta, na čelu sa dekanom Svetom Purićem i prodekanom Božinom Vlaškalićem zbog velike korupcinaške afere, odnosno sumnje da su uhapšeni bili upleteni u prodaju ispita i diploma u toj visokoškolskoj ustanovi. Nešto docnije uhapšeno je još nekoliko profesora i saradnika tog fakulteta, među kojima je bio i dugogodišnji dekan i poznati stručnjak za krivično pravo dr Boro Ćejović. U policijskoj akciji Indeks, u prvoj polovini 2007. uhapšeno je ukupno 14 profesora i saradnika Pravnog fakulteta u Kragujevcu, oko čega se bila digla velika prašina u najširoj domaćoj, a delom i u međunarodnoj javnosti.\nSvi uhapšeni profesori i saradnici Pravnog fakulteta u Kragujevcu proveli su tokom minule godine između sedam i deset meseci u pritvoru. Prva grupa uhapšenih profesora iz pritvora je puštena u oktobru 2007, a ostali krajem prošle godine. Svi uhapšen profesori i saradnici Pravnog fakulteta, odmah po izlasku iz pritvora, uzeli su jednogodišnje plaćeno odsustvo, na šta, pojašnjavaju pravnici, imaju zakonsko pravo, ali su se, uprkos tome, a o čemu je naš list u više navra već pisao, vratili na fakultet, gde su se bavili naučno-istraživačkim radom na fakultetskom Institutu za društvene i pravne nauke. Nadležni na Pravnom fakultetu tvrdili su tada, a to tvrde i sada, da su uhapšni profesori i saradnici imali zakonsko pravo da se na fakultetu bave naučno-istraživačkim radom, bez obzira na to što su formalno-pravno, na jednogodišnjem plaćenom odsustvu.\nPoslednjih dana, međutim, pojedini domaći mediji eksluzivno su objavili da je Naučno-nastavno veće Pravnog fakulteta u Kragujevcu donelo odluku da se profesori i saradnici, koji su osumnjičeni za učešće u korupcionaškoj aferi, od 1. oktobra vrate u nastavu. Na Pravnom fakultetu i u rukovodstvu Univerziteta u Kragujevcu za Danas su juče i zvanično i nezvanično demantovali informaciju da je doneta odluka o vraćanju u nastavu profesora i saradnika kragujevačkog Pravnog fakulteta koji su veći deo prošle godine proveli u pritvoru.\n- Nikakva odluka o vraćanju u nastavu profesora i saradnika našeg fakulteta, osumnjičenih za učešće u korupcionaškoj aferi, nije doneta. Većini tih profesora i saradnika jednogodišnje plaćeno odsustvo ističe 30. septembra, nakon čega ćemo, kad je njihov budući radni angažman u pitanju, odluku doneti u skladu sa zakonskim propisima. Oni profesori i saradnici koji budu ispunjavali zakonske uslove za povratak u nastavu, biće, nakon 30. septembra, vraćeni u nastavni proces. Oni koji ne budu ispunjavali te uslove, neće biti vraćeni. Zakon je, jednostavno takav i mi moramo da ga poštujemo. Na isti način odnosićemo sde i prema sudskoj odluci, nakon suđenja našim profesorima i saradnicima koji su osumnjičeni za učešće u korupcionaškoj aferi – kazao je juče za Danas dekan Pravnog fakulteta u Kragujevvcu dr Stanko Bejatović, dodajući da je na tom fakultetu u toku reizbor profesora i saradnika, tako da će i od rezultata tog konkursa zavisiti koji će nastavnici biti vraćeni u nastavu. Bejatović tvrdi i da je Pravni fakultet, u međuvremenu, u radni odnos primio šestoro novih profesora i saradnika, od kojih neke i za predmete koje su do februara prošle godine predavali uhapšeni profesori.\nU rukovodstvu Univerziteta u Kragujevcu kažu da nemaju inifommaciju da je na Pravnom fakultetu doneta odluka o vraćanju u nastavu onih profesora i saradnika koji su osumnjičeni za učešće u aferi Indeks. “Prema aktuelnom Zakonu o univerzitetu, fakulteti su potpuno autonomni u vođenju poslovne i kadrovske politike, što znači da nemaju obavezu da nas obaveštavaju o tome sa kime sklapaju ugovore o radu. Takvo zakonsko rešenje je svojevrsni nonsens, koji se ne primenjuje na većini univerziteta u razvijenom svetu, ali kod nas je to, na žalost, tako. No, uprkos tome, poznato nam je da na Pravnom fakultetu još uvek nije doneta odluka o vraćanju u nastavu profesora i saradnika, koje nadležni državni organi terete za učešće u korupcionaškoj aferi”, kažu za naš list u rukovodstvu Univerziteta u Kragujevcu.\nI u krugovima bliskim dekanatu Pravnog fakulteta juče za Danas tvrde da odluka o vraćanju osumnjičenih profesora i saradnika u nastavu još nije doneta. “Takvu odluku trebalo bi da donese dekan Bejatović. On, u stvari, uskoro treba da stisne petlju i donese delikatnu odluku o radnom statusu osumnjičenih profesora i saradnika. Dekan će, najverovatnije, pozivajući se na važeće zakonske propise doneti odluku o vraćanju u nastavu većine profesora koji su bili akteri velike korupcionaške afere, što će, bojim se, imati teške, ako ne i pogubne posledice po budućnost Pravnog fakulteta u Kragujevcu, ali, izvesno, i visokog obrazovanja u Srbiji. No, krivicu za to neće snositi samo aktuelno rukovodstvo Pravnog fakulteta, već i nadležni državni organi, pre svega pravosuđe, u kojem i dalje nema ni snage ni volje da se korupocija na kragujevačkom Pravnom fakultetu i visokom obrazovanju u Srbije sankcioniše na pravi način, kaže naš sagovornik.\nPrema nezvaničnim informacijam, na Pravnom fakultetu u nastavu, najverovatnije, neće biti vraćene profesorke dr Dragana Petrović, koja je u javnosti označena kao jedan od glavnih aktera korupcionaške afere u toj viskoškolskoj ustanovi, zatim dr Emilija Stanković (bivša pomoćnica ministra za prosvetu) i dr Milena Petrović. U nastavu sigurno neće biti vraćen ni dr Boro Ćejović, koji je otišao u penziju, a pod znakom pitanja je i dr Dragan Batavleljić. S druge strane, gotovo je izvesno da će za katedru biti vraćeni bivši dekan Sveto Purić i prodekan Božin Vlaškalić, koji su, smatra se u ovdašnjoj univerzitetskoj i ostaloj javnosti, kao rukovodioci možda i najodgovorniji za korupcionašku aferu na kragujevačkom Pravnom fakultetu.\nIzvor: Danas « « Претходне вести: Smetam Tadiću i Demonkratama\nНаредне вести: Sonja Biserko hoće novi Goli otok » » Пошаљите коментар


Dodik: Razgovori vlasti na svim nivoima možda dobra ideja\nObjavljeno: 08 oktobar 2017 . u kategoriji Republika Srpska\nKomentarišući izjavu ministra inostranih poslova BiH Igora Crnadka da se BiH danas nalazi na kritičnoj tački evropskog puta, te da je vrijeme za zajedničku sjednicu Savjeta ministara BiH i vlada Republike Srpske i Federacije BiH, Dodik je novinarima rekao da su se "oni svi skupa preigrali", te da bi možda bilo vrijeme da se na neki način pokuša nešto raditi zajedno.\n"Nama to ne smeta. Mislim da su akcije koje su pokazali najviše štetile njihovoj političkoj snazi. Narod je prepoznao da je njihova politika na nivou BiH bila izdajnička i u tom pogledu, ukoliko je to ponuda da se pokuša, ja to prihvatam uvijek", rekao je Dodik i dodao da od toga ne bježi ni SNSD, ni on lično kao predsjednik partije.\nDodik je rekao da su nedopustive stvari urađene na nivou BiH u vezi sa strategijom oko saobraćaja i komunikacija, gdje se pokušavaju uvesti neki novi termini državnih puteva.\n"To je očigledan dokaz upravo takvih neopreznih aktivnosti. Kada nešto neoprezno propustite, kasnije se ne možete pravdati već morate da objasnite zašto ste izdali osnovne ciljeve koje Srpska ima u BiH", rekao je Dodik.\nOn je rekao da je otvoren za zajedničke razgovore sa predstavnicima vlasti na nivou BiH koji dolaze i iz opozicije Srpske, ali ne u institucijama BiH.\n"Ako je razgovor između srpskih predstavnika, onda se to može obaviti u institucijama Srpske. Ako to njima odgovora onda smo spremni da razgovaramo u banjalučkom Banskom dvoru, Gradskoj upravi Banjaluke i gdje god oni hoće", rekao je Dodik.\nDodik je rekao da nema ništa protiv onoga što opozicija radi na političkom planu i podsjetio da je priča o policiji osnovna stvar koja je ostala nakon nereda koji su pravili u Narodnoj skupštini.\n"Policija nije došla kod njih, već je stajala u hodniku i oni su došli do policije da izazovu nered i eksces. Policija nije išla u skupštinsku salu gdje su remetili red. To je istina", ocijenio je Dodik.\nOn je nazvao opravdanim prisustvo policije u Narodnoj skupštini jer su ljudi tamo htjeli destrukciju, zbog čega su se premjestili u drugu skupštinsku salu.\n"Naravno, u hodniku je bila policija i nikoga nije bilo od opozicije kada je policija tu stala, već su oni /opozicija/ došli da provociraju. Policija je radila časno i pošteno svoj posao i stojim iza toga. Ako fali odgovor na pitanje ko je pozvao policiju, evo ja kažem da stojim iza toga i da je to u redu pa neka se sada sa mnom obračunavaju", rekao je Dodik.\nOn je rekao da će i drugi put biti isto pa neka /opozicija/ priča šta hoće.\nDodik je neumjesnim ocijenio poređenje /počasnog predsjednika PDP-a Mladena/ Ivanića o dešavanjima u Narodnoj skupštini i onim što se dešavalo u Skupštini Srbije kada je visoki predstavnik EU za spoljnu politiku i bezbjednost Federika Mogerini držala govor.\n"Tamo je sjednica radila. Nije prekinuta", rekao je Dodik.


Lajen: Saradanja G7 na obnovi ekonomije\nTanjug 10. juna 2021. 10:54\nBRISEL, 10. juna ( Tanjug) – Predsednica Evropske komisije, Ursula fon der Lajen, najavila je da će se na sastanku G7 razgovarati o odbnovi ekonomije od posledica krize izazvene pandemijom i o globalnoj ekonomskoj sardanji.\nFon der Lajen je pred odlazak na trodnevni sastanak G7, koji se od 11. do 13. juna održava u Velikoj Britaniji, ocenila da će obnova i rast ekonomije u velikoj meri zavisti i od saradnje na međunarodnoj sceni.\n”Mi smo otvorena ekonomija i naš boljitak će zavisiti od odgovora naših partnera na krizu. Očekujem da će se na G7 potvrditi nastavak paralelnog pristupa i fiskalne podrške ekonomijama”, kaže fon der Lajen.\nOna napominje da će ulaganje u obnovu EU ekonomije u periodu od 2020. do 2022. godindine iznosti 18 procenata ukupnog evropskog BDP što je usklađeno sa 20 procenata ulaganja SAD u istom periodu.\nFon der Lajen ocenjuje da je EU bolje odgovorila na ovu ekonomsku krizu nego na prethodnu iz 2008. godine i da je razvila načine za brzo delovanje, otpornost i čuvanje od rizika.\n”Želimo otvoreno društvo i ekonomsku razmenu, ali ne po svaku cenu”, kaže fon der Ljaen.\nOna navodi da će EU insistirati na saradnji koja se zasvniva na demokratiskim vrednostima i poštovanju fundamentalnih prava.\n”Kina i Rusija su posebno zabrinjavajuće kada je reč o tim oblastima, a G7 su konačno ponovo ujedinjene i odlučne da odbrane naše vrednosti”, kaže fon der Lajen.\nOna zaključuje da će povratak SAD kao partnera omogućiti jačanje globalnog multilateralizma i zaštite zajedničkih vrednosti G7.


Ministarstvo poljoprivrede proširilo svoj vozni park Peugeot vozilima\nposted on Jul. 22, 2011 at 4:01 pm 22. July 2011\nU cilju uspešne realizacije drugog dela projekta vakcinacije divljih životinja koje sprovodi Uprava za veterinu, vozni park Ministarstva poljoprivrede, trgovine, šumarstva i vodoprivrede bogatiji je za još 12 Peugeot dostavnih vozila. Reč je o vozilima marke Bipper Peugeot, sa rashladnom komorom, koje je Delegacija Evropske Unije u Srbiji donirala Upravi za veterinu.\nOva multifunkcionalna vozila, kompaktna i sa velikim tovarnim prostorom, po udobnosti imaju i odlike putničkog vozila i trogodišnju garanciju omogućiće da se projekat kontrole besnila obavi brzo i efikasno, budući da je neophodno sprovesti vakcinaciju životinja na teritoriji cele zemlje.\nOva vozila su deo programa koji se finansira iz predpristupnih fondova EU, a Peugeot je ispunivši stroge kriterijume odabira, potvrdio svoju poziciju lidera u oblasti komercijalnih vozila.\nVerano motors je do sada ostvario brojne flotne prodaje velikim kompanijima u Srbiji i regionu. Opredeljenje kupaca za Peugeotov dostavni program osim neospornog kvaliteta i pouzdanosti vozila je i jaka servisna infrastruktura i veliki lager originalnih rezervnih delova.\nTags:Ministarstvo poljoprivredePeugeotuprava za veterinu\nGoran Aničić 22. July 2011\nKarakteristike tržišta polovnih automobila u Srbiji


Prema njegovim rečima, proglašenje vanredne situacije u Beogradu i odluka Vlade Srbije o uvođenju novih mera za suzbijanje širenja Kovid19 u prestonici, zahtevaju i da njihovo sprovođenje bude kontrolisano.\nPrimećeno je, kaže, da obezbeđenje tržnih centara poslednjih dana striktno sprovodi te mere, navodeći da niko u tržni centar ne može ući bez maske.\nKada je reč o nošenju maski u javnom i međugradskom prevozu, Vesić dodaje da je procenjeno da u poslednjih sedam dana 96 odsto građana u prevozu nosi maske i dodaje da su striktnije mere uvedene zbog malog broja ljudi koji ih ne poštuju.\n- Jedini koji mogu da kazne i koji su nadležni po zakonu da kontrolišu sprovođenje zdravstvenih propisa je sanitarna inspekcija Ministarstva zdravlja. Sanitarni inspektori su jedini ovlašćeni da napišu kaznu nekome ko ne nosi masku, a Komunalna milicija im u tome može samo asistirati- kaže Vesić.\nKomunalna milicija biće zadužena za kontrolu radnog vremena ugostiteljskih objekata, zato što je radno vreme u nadležnosti Skupštine grada Beograda.\n- Meru zabrane okupljanja do 100 ljudi u zatvorenom i do 500 ljudi na otvorenom prostoru, uz obavezno nošenje maski i distancu, sprovodiće policija i Komunalna milicija - dodao je Vesić.da se takve mere sprovode.\nNOVE MERE KRIZNOG ŠTABA STUPAJU NA SNAGU DANAS! Maske obavezne u prevozu, bez nje NEĆETE MOĆI DA UĐETE U AUTOBUS, ovo je preporuka za zatvorene prostore\nPOČELA SEDNICA KRIZNOG ŠTABA Predlaže se ograničenje broja ljudi u zatvorenom i odlaganje svih proslava\nOBAVEZNE MASKE U AVIONIMA "Er Srbija" uvela mere zaštite od virusa korona\nZamenik direktora KBC "Dragiša Mišović" dr Predrag Savić rekao je za RTS se u toj ustanovi na lečenju nalazi 195 pacijenata, od čega je četvoro dece.\n(UŽIVO) KORONA U SRBIJI Manje obolelih u Valjevu, dr Savić iz KBC "Dragiša Mišović": Pacijenti su mlađi i imaju obostrane TEŠKE PNEUMONIJE\n"POŠALJI MI FOTKU DA VIDIM GDE SI I S KIM SI" Svaku treću srednjoškolku zlostavljao partner, a sada se pojavila nova OPASNOST na mobilnim telefonima\n"Želela sam da se ubijem jer mi se u tom trenutku svet srušio"; "Imala sam 13 godina, mnogo me je povredilo i osećala sam se veoma poniženo"; "Osećala sam se povređeno jer to nisam očekivala od osoba koje su mi bile bitne u životu..."\nU Urgentnoj službi Klinike "Dr Laza Lazarević" povećan je broj prvih pregleda građana koji nikada ranije nisu tražili psihijatrijsku pomoć, dok je poslednjih nedelja u porastu i broj poziva na SOS liniji - javljaju se ljudi koji se nalaze u kućnoj izolaciji jer su pozitivni na kovid 19, kaže doc. dr Ivana Stašević-Karličić, v. d. direktora Klinike "Dr Laza Lazarević" u Beogradu.\nU protekla 24 sata u Srbiji je na korona virus testirano 8.395 osoba, njih 311 bilo je pozitivno, dok je, nažalost, preminulo osam lica.\nMališan od samo 920 grama, čija je majka u Kliničkom centru Niš pre dva dana preminula odmah nakon porođaja, nalazi se u inkubatoru, ali je u stabilnom stanju i 24 časa pod budnom pažnjom lekara.\nRazrešena MISTERIJA CRNOG PRAHA koji je padao u Smederevu, još se ispituje da li je OPASAN PO LJUDE (VIDEO)\nMinistar za zaštitu životne sredine Goran Trivan obelodanio je da nadležni ispituju šta se pre nekoliko dana desilo u Železari "Smederevo" nakon dojave građana da je grad prekriven misterioznim crnim prahom i najavio je mogućnost podnošenja prijava.\nKada se izgradi brza pruga OD BEOGRADA DO NIŠA će se stizati za 80 minuta, a kada čujete koliko je sad potrebno ŠOKIRAĆETE SE!\nPredsednik Srbije Aleksandar Vučić pre nekoliko dana je najavio gradnju brze pruge između Beograda i Niša u dužini od 204 kilometra. Kako je istakao, vozovi će ići brzinom od 200 kilometara na čas, a od Beograda do Niša stizaće se za jedan sat i 20 minuta.\nOd trenutka kada sam saznala da sam pozitivna, dobila sam snagu da tog "uljeza" isteram iz svog tela. Ovako počinje svoju ispovest Sanja iz topličkog kraja, koja je u petom mesecu trudnoće pobedila koronu i preksinoć, iz niškog Kliničkog centra, puštena na kućno lečenje.\nS.K. (82) istukao je medicinsku sestru N.O. (32) u Kovid bolnici na Klinici za rehabilitaciju niškog Kliničkog centra jer ga je sprečila da svojevoljno napusti ovu zdravstvenu ustanovu, a zatim pretio da će skočiti kroz prozor.\nDETE SA KRVAVOM PELENOM VRATILI KUĆI Majka iz Vranja optužila lekare da su ugrozili život njenog JEDNOGODIŠNJEG SINA\nMoj Vasilije je sada na Intenzivnoj nezi u Beogradu. Molim se i razmišljam da li bi sve bilo drugačije da su lekari u Vranju uradili sve kako treba i primili na vreme dete u bolnicu, a ne da nas šetaju tri dana od kovid-ambulante do odeljenja.


Predsjednik Aktiva direktora osnovnih škola banjalučke regije Miroslav Popržen rekao je za da će za 5.000 osnovaca u Republici Srpskoj biti obezbijeđen internet, kako bi imali mogućnost praćenja onlajn nastave.\n"Ministarstvo je juče hitno reagovalo i u saradnji sa Mtelom obezbijediće internet za oko 5.000 osnovaca na mjesečnom nivou", rekao je Popržen u Јutarnjem programu RTRS-a.\n"Onlajn nastavu izvodimo koristeći sve dostupne alate - Ofis 365, elektronski dnevnik... Nemamju sve škole, a ni svi đaci, iste tehničke mogućnosti, ali koristiće se sva moguća sredstva. Nastavnici već imaju iskustava s tim pa ćemo premostiti ovu sedmicu", rekao je Popržen.\n"Kao što je već najavljeno, u sedmici nakon izbora biće organizovana takođe onlajn nastava, kako bi nakon izbornog dana bile dezinfikovane sve škole", dodao je Popržen.\n"U školama ni do sada nije bilo prenosa virusa ili klastera, ali je Štab odlučio da se obustavi izvođenje nastave kako bi se smanjio protok ljudi", rekao je on.